SM-Ralli - Rallin SM-sarjan kolmas osakilpailu Tahkolla päättyi norjalaisen Ole Christian Veibyn valloitukseen. 19-vuotias Veiby johti rallia melkein koko ajan, vain erik...\n12.03.2016 / Sami Kolsi\nRallin SM-sarjan kolmas osakilpailu Tahkolla päättyi norjalaisen Ole Christian Veibyn valloitukseen. 19-vuotias Veiby johti rallia melkein koko ajan, vain erikoiskokeiden neljä ja viisi jälkeen Saarijärven UA:n Jarkko Nikara kävi kilpailun johdossa. Nikara joutui harmittavasti erikoiskokeella kuusi keskeyttämään tekniseen vikaan. Keskeytys tapahtui Rovaniemen ja Mikkelin tapaan rallin johtopaikalta.\nSM1-luokan pisteissä johtopaikkaa pitävä Juha Salo teki ajovirheen lauantaipäivän aluksi ja menetti useamman minuutin, mikä tarkoitti sitä, että Salo jäi kymmenen kärjen ulkopuolelle. Salo lähtee kesällä siis kuitenkin luokkansa pistejohtajana seuraavaan SM-ralliin.\nParemmin junioreiden rallin MM-sarjasta tuttu, Tahkon SM-rallin voittanut norjalainen Veiby oli yhtä hymyä Tahko-Rallin maalissa.\n- Aivan fantastinen ralli! Kilpailu alkoi meidän osalta hyvin ja sain tuntuman heti kohdalleen. Erikoiskoe viisi - joka oli peräti melkein 33 kilometriä pitkä – aiheutti kuitenkin yllättävän paljon haasteita. Meillä oli Nikaran kanssa hyvä taistelu menossa ja olen pahoillani siitä, että hänen kohtalonsa oli jälleen keskeyttää. Pari viikkoa sitten Mikkelissä kilpailun voitto jäi vain 2,3 sekunnin päähän ja nyt se sitten tuli, joten tuntuu aivan mahtavalta, Veiby hehkutti kilpailun maalissa.\nEpäviralliset tulokset, Ralli SM -osakilpailu 3/6, Tahko-Ralli, Tahko\n1. Ole Christian Veiby 59.10,7\n2. Ari Vihavainen + 50,1\n3. Mikko Eskelinen + 1.44,7\n4. Joonas Soilu + 2.10,8\n5. Ville Ruokanen + 2.18,5\n1. Teemu Asunmaan 59.44,0\n2. Ville Hautamäki + 1.45,2\n3. Tuomas Skantz + 2.50,9\n4. Takamoto Katsuta + 2.59,5\n5. Tuomo Hassinen + 3.14,8\n1. Jukka Korhonen 1.02.23,3\n2. Taisko Lario + 1.16,0\n3. Anssi Rytkönen + 1.22,9\n4. Tommi Hatakka + 2.34,3\n5. Niko Mäkinen + 2.48,8\n1. Jesse Turunen 1.03.25,8\n2. Joonas Lindroos + 14,8\n3. Janne Seluska + 2.31,7\n4. Jaro Kinnunen + 3.25,4\n5. Kimmo Linden + 3.51,1\nEpäviralliset SM-pisteet 3/6 osakilpailun jälkeen:\n1. Juha Salo 66,5\n2. Mikko Eskelinen 49,5\n3. Ole Christian Veiby 43,0\n1. Teemu Asunmaa 87,5\n2. Juha Koljonen 55,0\n3. Ville Hautamäki 43,5\n2. Jukka Korhonen 43,0\n3. Pyry Ovaska 40,0\n1. Jesse Turunen 62,5\n2. Joonas Lindroos 43,0\n3. Esa Ruotsalainen 40,5\n1. Hannu's Rally Team 158\n2. DYNAMO 78,5\n3. Printsport 71,5


Viivi ja Wagner: Sika pussaa! – Juba – kirjat – Rosebud.fi\nViivi ja Wagner: Sika pussaa!\nJussi "Juba" Tuomolan luoma fiktiivinen sian ja naisen suhde on reilussa kahdessatoista vuodessa muodostunut suomalaisille käsitteeksi. Nyt on tullut numeroltaan pahaenteisen 13. kokoelman vuoro. Hirvitys, pystyykö Wagnerin porsastelevan positiivinen elämänasenne kukistamaan onnettomuuden luvun? Hyviin enteisiin kuuluu se, että vuosien varrella turhankin järkevän Viivin asenne on hiukan pehmentynyt siippansa pirskahtelevan estotonta elämänasennetta kohtaan. Yli 45 lehdessä ja verkkojulkaisussa ilmestyvä Suomen luetuin parisuhde seuraa yli miljoonan kansalaisen elämää arkipäivittäin, aina aam


Toisen asteen tai korkeakoulututkinnon suorittaneet hakijat hakevat sähköisellä hakulomakkeella suoraan oppilaitokseen. Hakulomakkeen löydät TÄÄLTÄ\nIlmottaudu osallistuvasi soveltuvuuskokeisiin TÄSTÄ.\nPääsy- ja soveltuvuuskoe muodostuu hakijan aloitteellisuutta ja vastuullisuutta, sosiaalisuutta ja itsensä ilmaisemista sekä ongelmanratkaisua mittaavista osioista. Hyväksytystä pääsy- ja soveltuvuuskokeesta hakija saa 1-10 pistettä.\n1. Liikunnallisuus 0-7 p (liikunnallisuus; rytmiikka, palloilu, vesiliikunta, kehonhallinta, kestävyys)


Matkailun ohjelmapalvelujen verkkokauppa-varausjärjestelmätMinna Miettunentammikuu 10, 2019 tammikuu 11, 2019\nMatkailu vuonna 2019 tulee olemaan yhä vahvemmin ammattimaisesti johdettu, tuotteistettu ja verkkoon siirtyvä toimiala, jossa myös pienemmät ohjelmapalveluyritykset voivat olla mukana kehityksessä erinäisin tavoin. Nostan tässä kirjoituksessa niistä kolme hyvin erilaista ratkaisua, joihin olen asiakkaiden kanssa tutustunut; Bokun, Comgate/Winres sekä Woocommerce. Muitakin tähän tarkoitukseen soveltuvia verkkokauppa/varausjärjestelmäratkaisuja toki on, esim. Kouta Varaus, Vello, Magento.\nMatkailun ohjelmapalvelujen myynti on tulevaisuudessa myös siirtymässä yhä enemmän ja enemmän kansainvälisten jakelukanavien kautta maailmalle, mutta oman strategian valinta on kiinni monesta seikasta.\nBokun.io – islantilaisten verkkokauppajärjestelmä ohjelmapalveluiden järjestäjille\nOmia haasteita tuo Bokunin jatkuva käyttöliittymän muutostyö, joka toki viittaa siihen, että asioita kehitetään (Tripadvisor osti Bokunin keväällä 2018), mutta vie resursseja oppia järjestelmän muutokset. Myös ensikertalaiselle Bokun on haastava. Siellä on paljon pieniä palikoita, jotka pitää olla oikeassa asennossa, että tilaus on mahdollista viedä läpi verkkokaupassa.\nBokun.io on käytössä myös isommilla ohjelmapalvelutarjoajilla kuten Kemin matkailulla.\nTilastoja Bokunin käytöstä meillä ja maailmalla:\nTällä hetkellä käytössä maailmalla: 181\nTällä hetkellä käytössä Suomessa: 11\nTrendi: hienoisessa nousussa\nComgate/Winres – suomalainen verkkokaupparatkaisu hieman järeämpään käyttöön\nComgaten Winres-järjestelmä on Suomessa erittäin yleinen matkailun ohjelmapalvelujenkin verkkokauppa ja käytössä useilla keskusvaraamoilla, matkanjärjestäjillä ja matkatoimistoilla. Ohjelmapalveluiden järjestäjän on mahdollista päästä verkkokauppamyyntiin myös keskusvaraamon kainalossa, emo-organisaation alla, joka myy ja markkinoi ohjelmapalveluja usein alueellisesti tai teemoittain. Yksittäiselle ohjelmapalveluyritykselle Comgaten järjestelmä on vielä turhan järeä, mutta heilläkin on kehitteillä yhden yrityksen tarpeisiin tulevia ratkaisuja.\nEsimerkkinä Meri-Lapin matkailulla on käytössä Comgate ja Meri-Lapin mallina onkin ottaa pienet ohjelmapalveluyrittäjät osaksi ekosysteemiä ja viedä palveluita digitaalisesti matkailijoille yhdessä.\nEi tilastotietoja saatavilla ulkopuolelta, asiakkaan omilla sivuilla maininta:\n180 asiakasta Suomessa\nTrendi: Vahva jalansija Suomen matkailutuotteiden myynnissä\nWoocommerce – integrointimahdollisuudet ja räätälöitävyys\nMoni matkanjärjestäjä ja/tai ohjelmapalveluyritys hyödyntää omalla WordPress-pohjaisella verkkosivustollaan jotain buukkaus-lisäosaa (esim. Bokunia tai Comgaten järjestelmiä). WordPressiin on kehitetty myös monia erilaisia omia booking-lisäosia, jotka ovat usein wordpress-pohjaisen verkkokauppajärjestelmä Woocommercen päällä. Erittäin yleinen booking-lisäosa on wp booking calendar.\nJos ohjelmapalveluyrityksellä onkin jo vahva markkinointikoneisto ja brändi jo olemassa ja tarkoituksena vain myydä omia tuotteita esim. aasialaisille, Woocommerce mahdollistaa laajan räätälöinnin ja kaikki mahdolliset maksutavat aina Alipaysta moniin muihin esim. Mobilepayn muotoihin. Omalla myyntikanavalla on toki omat ylläpitokustannukset, mutta myynnistä ei vie ulkopuolinen myyntijärjestelmä omaa osuutta muuta kuin maksutapatoimittajan provikka, joka menee kaikilla verkkokauppajärjestelmillä.\nWoocommercea ei ole kehitetty vain matkailun tarpeisiin, joten se häviää matkailulle tyypillisissä ominaisuuksissa muille toimijoille ja vaatii paljon räätälöintiä ja lisäosien asennuksia. Kaikki on toki kustomoitavissa, jos budjetti sen sallii.\nTilastoja Woocommercen käytöstä meillä ja maailmalla:\nTällä hetkellä käytössä maailmalla: noin 3 miljoonaa asennusta\nTällä hetkellä käytössä Suomessa: 457\nTrendi: Nousussa yleisenä verkkokauppajärjestelmänä\nPeriaatteena voi sanoa, että yhtä oikeaa ratkaisua ei ole. Ratkaisun valintaan vaikuttaa budjetti, resurssit, kasvuodotukset, ovatko asiakkaat täällä vai maailmalla, myykö vain ohjelmapalveluita vai muitakin, kuten majoitusta jne…\nOminaisuus Bokun.io Comgate Woocommerce\nyritykselle, jossa pienet henkilöresurssit x (x) jos\nMonta maksutapaa x x\nMyy myös majoitusta (x) ideaali\nRäätälöitävyys x x (verkkokaupan oma\nvaatii useita lisäosia\nja nostaa budjettia)\nmyyntikanaviin x x (x) joko hyödyntäen\nkehitetty x x\nbokunbookingcalendarexperienceslaplandmatkailuMinna MiettunenNuotio Digitaltourismtours and traveltravelwebshopwinreswoocommerce


CheriFest-festivaali 2020 » Uutiset » Cherifestissä kimppatyön hengessä – L. Fingeroos, VF Hauling ja OVH Store\nCherifestissä kimppatyön hengessä – L. Fingeroos, VF Hauling ja OVH Store\nL. Fingerroos Oy on kuorma-autoyritys, joka siirtää kontteja ja irtoperävaunuja jo 70 vuoden kokemuksella. 20 vuotta sitten perustettu VF Hauling Oy tekee haalauksia, kuten kylmiöiden ja kalusteiden siirtoja, vähittäiskaupoille. OVH Store Oy puolestaan myy vähittäiskaupoille uutta myymäläkalustoa; koreja, ostoskärryjä ja uusimpina tuotteinaan kassojen roiskesuojia ja verkkokauppojen ostoskärryjä. Uusimmat tuotteet ovatkin tuoneet OVH Storelle uuden myyntiennätyksen.\n”Meille saattaa tulla soitto, että vähittäiskauppa haluaa ostaa uuden vaikkapa kärrykatoksen, tällöin voimme tarjota kokonaispalvelun, jossa myydään tuote sekä toimitetaan ja asennetaan se paikoilleen. Kaikki kolme firmaamme saavat töitä ja asiakas saa yhdellä puhelinsoitolla koko palvelun”, yritysten omistaja ja johtaja Ville Fingerroos sanoo.\nKolmen yrityksen sulava yhteistoiminta on kehittynyt kolmen sukupolven aikana. Yritysten omistaja-johtaja Ville Fingerroos kuvaa omaa työtään joka paikan höyläksi. ”Teen töitä kentällä, toimistossa ja laadin sopimukset.”\nYritykset työllistävät yhteensä 25 henkilöä ja henkilöstön vaihtuvuus on hyvin pientä. Asiakkaat tulevat isojen tukkuliikkeiden kautta pääasiassa puskaradion välityksellä.\nFingerroosin yritykset ovat näkyvästi esillä myös Cherifestissä. ”Olen asunut Kellokoskella yli 20 vuotta ja haluan, että viriili toiminta alueella jatkuu.” Fingerroosin yritykset toimittavat festareille kaikenlaista kalustoa: kuorma-autoja, pyöräkuormaajia ehkä kylmäkaappejakin. ”Oikeastaan kaikkea, mitä järjestäjä tarvitsee, jos vain meillä on siihen mahdollisuus.” Fingeroosin yritykset tuovat paikalle myös henkilökuntansa juhlimaan ja tukevat festivaalia rahallisesti.\nL. Fingerroos Oy, VF Hauling Oy ja OVH Store Oy tarjoavat kaiken kattavaa palvelua vähittäiskaupoille yhdellä puhelinsoitolla. Puhelinnumero on myös Cherifestin järjestäjän tiedossa. Tavataan Männistön tanssilava-alueella 29.8. ”Viime vuonnakin siellä oli hyvä meininki, vaikka kelissä olikin toivomisen varaa. Taoufik Cherif oli järjestänyt hyvin kaiken, minkä voi järjestää. Siitä jäi hyvä fiilis.”\nTutustu yhteistyökumppaniimme: OVH Store Oy ja L. Fingerroos Oy


Kiirepakolainen: Ajatteleva kivi ja kahvipöydän kukkahuiskat\nKivienkerääjänä minulla on jos jonkinlaista litukkaa ja möhkälettä. Tätäkin kun hyllyllä katselin, niin se alkoi elää.... Olen joskus nähnyt grafiikkataulun, joku suomalainen taiteilija oli. Taulun nimi oli "mitäpä minusta". Tämä möhkäle muistuttaa minua siitä :)) Jos joku muistaa tuollaisen teoksen ja taiteilijan nimen, niin olisin iloinen tiedosta.\n(tämä on vanha kuva ja voi olla että on esiintynyt vuodatuksen puolella, mutta olkoon vaan)\nMinusta on ihanaa kerätä kukkia vaasiin.\nTorpalla keräsin joka aamu kahvipöytään uuden kimpun, mitä milloinkin pihalta satuin löytämään.\nNäitä ei tarvitse asetella, ne asettuvat ihan itse...\nperennat ja luonnonkukat tykkäävät toisistaan ja saavat ihan rauhassa rätsähtää, ennen kuin vien ne kompostiin...\nAurinko astui sisään lepäämään\npilvi on valkoinen lammas\nTunnisteet: elämä, huiskis, kukat, luonto, tunteet\nMarjattah 6. toukokuuta 2012 klo 8.09\nKivestä juolahti heti mieleeni Juhani Linnovaaran hahmot.\n-Pian päästään taas kukkia poimimaan! Aurinko kurkkii lupaavasti siään verhon raoista. Täytyykin siirtyä ulos kuuntelemaan lintukonserttia :)\nKiirepakolainen 6. toukokuuta 2012 klo 8.44\nKiitos, menenkin tutkimaan Linnovaaran tuotantoa, jospa se sieltä löytyisi.\nSaraheinä 6. toukokuuta 2012 klo 8.16\nKukkakimppujen kerääminen on ollut mullekin aina mieluisaa. Ihana yhdistellä värejä ja katsella kukkien muotoja tarkemmin siinä pöydällä.\nKiirepakolainen 6. toukokuuta 2012 klo 8.45\nKesäkukat on niin kauniita, ja tosiaan niiden lähempi tarkastelu tuo lisää kauneutta.\nAnonyymi 6. toukokuuta 2012 klo 8.38\n"Aurinko astui sisään lepäämään..." Hienoa, nyt se vihdoin tuli ja jäi. Ja yhtä hienoa on, että kirjoitit runon aamumme iloksi. Myös poikkitaiteellinen postaus kokonaisuudessaan on oikein mieleen. Mainio ilme tyypillä. Minäkin muistan kuulleeni nimen, mutta pää on liikaa villiintynyt, ei se enää mitään muista. Mitäs google sanoisi?\nMinäkin ihailen jokaista kukkaa, joka tänne kalliosaarellemme eksyy. Harvoin raaskin edes poimia, mutta joskus menen tuonne alemmas peltotielle, tai metsään suolle ja poimin niittykukkia tai suopursuja. Aah, mikä aika meillä alkaa.\nKiitos hyvästä päivänavauksesta. Nolo myöntää, mutta vasta olen kahvia saanut :-D\nKiirepakolainen 6. toukokuuta 2012 klo 8.48\nHuomenta Uuna! Ei ole lainkaan noloa pitkittää heräämistä! Sehän on vaan ihanaa kun uni maistuu. Itse olen illan ja aamun kukkuja, en oikein jaksa nukkua...\nSuopursut on aivan hurmaavia, ja mikä suloinen tuoksu niissä on.\nKukkaista aurinkokahvia sinulle!\nsirpa 6. toukokuuta 2012 klo 10.21\nSöpö kivi, paijaa häntä puolestani.\nKesäkukat ovat ihania sekä maljakossa, että luonnossa.\nAurinko on ainakin vielä ilonamme...\nKiirepakolainen 6. toukokuuta 2012 klo 11.00\nPai, pai.... :))\naimarii 6. toukokuuta 2012 klo 10.43\nTurhaan kivi aatoksissaan vähättelee, sillähän on paikka hyllylläsi ja mielessäsikin. Sinne on tainnut tupsahtaa melkein kesä, kun noin nätisti kukkasia asettelet ja runoilet.\nTämän puolen maata kevät on tainnut unohtaa, lunta tuli viime yönä lähes 10 senttiä ja hissukseen satelee vieläkin.\nKiirepakolainen 6. toukokuuta 2012 klo 11.03\nEi sentään kukkia vielä nurmella kasva, mutta aurinkoinen lämmittää, ainakin täällä sisällä. Tuuli on kylmän viimainen.\nVoi hirmutus, niin paljon lisää lunta!! Nyt kyllä ei aleta. Pitää tanssia kesätanssi, jos se auttaisi!\nRiitta Sinikka 6. toukokuuta 2012 klo 11.35\nHauska kivi ja ihania kuvia!!\nKiirepakolainen 6. toukokuuta 2012 klo 18.19\nKivet on niin ihania, ja kukat kans!\nKiirepakolainen 6. toukokuuta 2012 klo 18.20\nKiittää täällä :D\nTillariina 6. toukokuuta 2012 klo 15.36\nKivet taitaa olla aika vaatimattomia...harvoin mitään puhuvat!\nKiirepakolainen 6. toukokuuta 2012 klo 18.21\nVaatimattomuus kaunistaa :)))\nAINA JA HILTA 6. toukokuuta 2012 klo 16.15\nMöhkökökkönen on hellyttävän ihku. Pirteitä kukka-asetelmia, tosikauniita ja ihana tuo sininen maljakko. Olet niin romanttinen tänään ;-DD\nMinä oikeastaan vasta herään tähän päivään, on ollut hullunmyllypäivä, nyt vähän rauhoittui.\nKiirepakolainen 6. toukokuuta 2012 klo 18.22\nHih, ihana sana, möhkökökkönen :) Täytyy välillä romantiseerata, ettei aina vaan murise :)\nAi heräilet... vaikka olet ollut jo hullunmyllyssä :))\nmiiwi 6. toukokuuta 2012 klo 19.46\nIhan postaus, tuli ihan kesäfiilis kukkasistasi. Luontokukat ovat kauniita myös maljakossa.\nIhan runo :)\nKiirepakolainen 6. toukokuuta 2012 klo 21.08\nKiitos miiwi, mukavaa ehtoota sinulle :)))\nHarakka 6. toukokuuta 2012 klo 22.46\nKivet ovat kyllä ihania, niinkuin nyt tämäkin sun kivesi.\nMistähän se johtuukin, että ne kivet joskus aivan kuin eläisivät?\nJa ihania kukkaastelmia oletkin tehnyt!Ja pian saat taas tehdä uusia ja uusia!\nKiirepakolainen 7. toukokuuta 2012 klo 5.48\nKivet on joskus aika hassuja!\nTiitiskä 6. toukokuuta 2012 klo 23.13\n=) Ihana möhkäle\nMinustakin aika symppis:))\nLastu 7. toukokuuta 2012 klo 15.25\nRuno kuvineen avaa sielun - ja kesän. Kivikin kukkii :)


Ohjelmaa illanviettoon: Kokeilkaa näitä aikuisten leikkejä! - Lifestyle - MTV.fi\nLifestyle > Tunteet Julkaistu 23.08.2011 14:58 (Päivitetty 28.09.2012 17:41)\nLeikkiminen tuo juhliin vapautuneen tunnelman ja luo yhteishenkeä.\nMirjam Ilvasin kirjassa Kotihipat on listattu perinteisiä ja uusia aikuisille sopivia seuraleikkejä. AVA poimi lukuisten hauskojen ideoiden seasta muutaman. Muistathan kuitenkin, että jos joku haluaa jäädä leikistä, ei siitä saa tehdä numeroa. Ja kuten lapsuuden leikeissä: on hyvä oppia arvioimaan, milloin on oikea hetki lopettaa leikki. Miksi sitten pitäisi leikkiä? "Leikkiminen tuo juhliin kuin juhliin vapautuneen tunnelman ja luo yhteishenkeä, leikki naurattaa, viihdyttää ja paljastaa itsestä ja toisista uusia asioita", kirja kannustaa. Kun seuraavan kerran järjestät illanvieton ystävien kesken, kokeilkaa jotain näistä!\nKaikki kirjoittavat paperille niin paljon uutisia ja tapahtumia kuin muistavat kuluneelta vuodelta. Aikaa on kolme minuuttia. Joka muistaa eniten (oikein) voittaa. Mukana voi ja on hyvä olla myös viihdeuutisia tai ystävysten sisäpiirin uutisia ja tapahtumia.\nTämä leikki muistuttaa edellistä, mutta nyt keskitytään kummallisiin mielitiettyihin. Melkein kaikilla on joku salainen ihastus, joka on kuitenkin oikeastaan inhokki. On siis joku henkilö tai miksei myös jokin asia, jota periaatteessa pitää vastenmielisenä tai josta pitämistä syystä tai toisesta häpeää, mutta jota kohtaan jostain merkillisestä syystä siitä huolimatta tuntee outoa vetovoimaa ja kiinnostusta. Tunnustetaan vuorotellen.\nLeikkimielinen ennustaminen on vitsikästä ajanvietettä ja se sopii erityisen hyvin uudenvuoden tienoille, mutta myös muihin juhliin. Ennustus käy helposti kahvikuppien ja pikku esineiden avulla. Kätke alassuin käännettyjen kahvikuppien alle pieniä symbolisia esineitä. Jokainen ennustettava valitsee kolme kuppia, minkä jälkeen kupit käännetään. Ennustuksen jälkeen kuppien järjestys sekoitetaan uutta ennustettavaa varten. Symbolit voit keksiä itse, mutta tässä joitain tyypillisimpiä:\nKolikko – taloudellista menetystä\nMusta langanpätkä – menetys tai sairaus; jonkin vanhan loppu\nAnkkuri – sitoutumista\nPikkuauto – matkoja\nNoppa – hyvää onnea, voittoja peleissä\nSormus – kihlat, häät tai uusi rakkaus\nPikku mökki – muutto, uusi koti\nTuliko kahvikupin alta noppa? Sinua onnistaa rahapeleissä!\nLeikki on aika lapsellinen mutta kirvoittaa kyllä naurut aikuisistakin. Jakaudutaan pareiksi. Kaikkien silmät sidotaan ja leikin vetäjä piilottaa leikkijöiden vaatteisiin pyykkipoikia. Sopivalla hetkellä leikin vetäjä käskee etsimään pyykkipojat parin vaatteista ja se pari, joka on ensimmäisenä löytänyt kaikki pyykkipojat, on voittaja.\nJakaudutaan joukkueiksi. Leikin vetäjä on kirjoittanut tuttujen satujen nimiä yksille ja esitystyylejä toisille paperilapuille. Joukkueiden on esitettävä satu uudella tyylillä. Molemmat arvotaan erikseen. Tyylejä voivat olla esim. rikoskertomus, nyyhkyromanssi, tragedia, melodraama, kaurismäkeläisittäin, tosi-tv-versio ja niin edelleen.\nKokeile AVAn leikkimielisiä testejä!\nLähde: Mirjam Ilvas: Kotihipat (Schildts)\nMies: Nämä käytöstapasi tekevät naiseen vaikutuksen! Miksi mies teeskentelee orgasmin? Lue yleisimmät syyt


Pitääkö aivokuollut nukuttaa leikkauksen ajaksi? (Helmi Haapavaara, 8) - Tiede | HS.fi\nAivokuolleen ihmisen aivojen toiminta on peruuttamattomasti loppunut. Myös oma hengitys on pysyvästi lakannut. Aivokuoleman toteaa aina kaksi lääkäriä, yleensä anestesialääkäri ja neurologi. Aivokuolleen potilaan toipuminen on mahdotonta. Kun ihminen on todettu aivokuolleeksi, lääkäri aina keskustelee omaisten kanssa, olisiko elinsiirto mahdollinen.\n<nimi>Kirsi Rantanen</nimi> neurologian erikoislääkäri Helsingin yliopistollinen keskussairaala\nAivokuolleen ihmisen aivojen toiminta on peruuttamattomasti loppunut. Myös oma hengitys on pysyvästi lakannut. Aivokuoleman toteaa aina kaksi lääkäriä, yleensä anestesialääkäri ja neurologi. Aivokuolleen potilaan toipuminen on mahdotonta.


HKScan mukana SuomiAreenassa ETL:n ruokalavalla tiistaina 17.7. klo 10-17 - HKScan\nHKScan mukana Suomi Areenassa Elintarviketeollisuusliiton ruokalavalla tiistaina 17.7. klo 10-17\nHKScan mukana SuomiAreenassa ETL:n ruokalavalla tiistaina 17.7. klo 10-17\nTärkeimmät asiat puhutaan ruokapöydässä\nKlo 10.10 alkavan keskustelun otsikko on ”Brändi on lupaus, että kaikki on kunnossa”. HKScanin eläinhankinnasta ja alkutuotannosta vastaava johtaja Pia Nybäck kertoo vastuullisuusaiheisessa keskustelussa mm. miten HKScan varmistaa eläinten hyvinvointia tilalta haarukkaan ketjussaan.\nHKScanin toimitusjohtaja, ETL:n hallituksen puheenjohtaja Jari Latvanen keskustelee klo 10.50 alkaen yhdessä maa- ja metsätalousministeri Jari Lepän, SOK:n kenttäjohtaja Arttu Laineen ja MTK:n puheenjohtaja Juha Marttilan kanssa Elintarvikeketjun merkityksestä Suomelle.\nLisäksi Jari Latvanen pohtii Ruokapöydän tulevaisuuden tekijöitä klo 11.20 alkavassa keskustelussa yhdessä Susanna Kosken (kok), Joona Räsäsen (sdp), Krista Mikkosen (vihr) kanssa.\nKlo 12:40 paneudutaan ruoan arvostukseen otsikolla ”Itsestäänselvyytenä ruoka”. Miten kuluttajat näyttävät arvovalintojaan? Onko ruoka joillekin jo uskonto? Entä miten itsestään selvää suomalainen ruoka on nyt ja tulevaisuudessa? Keskustelijoina ovat Helsingin yliopiston professori Marina Heinonen, naudanlihantuottaja Henrik Jensen, Luken erikoistutkija, asiakaspäällikkö Juha-Matti Katajajuuri sekä HKScanin Suomen markkina-alueesta vastaava johtaja Kati Rajala ja tuotekehityskokki Sami Lamminaho.\nTulevaisuuden ruoasta, innovaatioista ja trendeistä keskustellaan klo 16.20. HKScanista mukana on kategorioista ja konsepteista vastaava johtaja Heli Arantola. Miten tehdä vastuullisesti ruokaa erilaisille kuluttajaryhmille?\nPipsa Hurmerinnan juontamien keskustelujen tarkemmat ohjelmatiedot, aikataulut ja osallistujat ovat osoitteessa: http://www.etl.fi/ajankohtaista/tapahtumat/suomiareena.html\nLisätiedot medialle: HKScan Media Service Desk, p. 010 570 5700 ja communications@hkscan.com\ntorstai 19. toukokuuta 2022 HKScan toista vuotta peräkkäin Financial Times Euroopan ilmastojohtajien listalla\nArvostettu Financial Times -talousmedia on listannut noin 400 eurooppalaista yritystä, jotka ovat vähentäneet oman tuotantonsa ilmastopäästöjä enit...\nperjantai 13. toukokuuta 2022 Kariniemen kananpoikien lannasta valmistetut Arvo-lannoitteet lisäävät maatalouden huoltovarmuutta\nBiolan Groupin valmistamat, täysin kotimaiset, Arvo-lannoitteet ovat vastuullisia ravinneratkaisuja ammattiviljelyyn. Lannoitteiden raaka-aineet ov...\ntiistai 12. huhtikuuta 2022 Hanna Lehtonen nimitetty HKScanin vastuullisuusjohtajaksi\nHanna Lehtonen on nimitetty HKScan-konsernin vastuullisuusjohtajaksi (VP Corporate Responsibility). Hän raportoi konsernin viestintä- ja...\nkeskiviikko 9. maaliskuuta 2022 HKScanilla ei ole tuotantoa Venäjällä eikä Valko-Venäjällä\nHKScan tuomitsee Venäjän hyökkäyksen Ukrainan kansaa ja itsenäistä Ukrainan valtiota vastaan. Sota Ukrainassa aiheuttaa suunnattoman määrän...\nperjantai 4. helmikuuta 2022 HKScanin tuottajille tietoa oman tilan ilmastotyön vaikuttavuudesta\nHKScanin tavoitteena on hiilineutraali ruoantuotanto viimeistään 2040 loppuun mennessä. Vuonna 2022 jatkamme tulevaisuuden ruuantuotannon...


Asiakas on sinun valmentajasi − hyödynnä palaute ja data tehokkaasti | Fujitsun blogi\n.\t Published on 23.2.2021 .\nToimintaa kehitetään ketterin menetelmin. Sekä asiakas että oma henkilöstö ovat mukana palvelun jatkuvassa tuotekehityksessä. Palauteen avulla tehdään muutoksia ja saavutetaan win-win-tilanne, jossa asiakkaan tarpeet on täytetty ja yrityksen palvelu kehittyy jatkuvasti.\nPalautteen muuttaminen yhteiseksi hyödyksi onkin erittäin tärkeää, kun bisnesjohto osallistaa asiakkaan ja henkilöstön kehittämään yhdessä yritystä ja tuotteita. Asiakkaat odottavat yrityksiltä yhä enemmän läpinäkyvyyttä.\nMoni yritys onkin integroinut tietotyöläisten sovelluksia liiketoimintajärjestelmiin. Näin ratkaistaan teknologian puutteisiin liittyviä ongelmia, kuten empatiaa ja luovuutta. Esimerkiksi Fujitsun kumppanit SAP ja Microsoft ovat integroineet ratkaisunsa yhteen tämän tarpeen täyttämiseksi. Sujuva asiointi varmistetaan tuomalla asiantuntijat tarpeen tullen asiakkaan saataville.\nKehitysvelkaa tiimityössä ja digitaidoissa\nHenkilöstö oppii uutta yhä useammin asiakaspalautteen kautta, kunhan bisnesjohto osaa kanavoida palautteen toimenpiteiksi. Palautteiden käsittelyn yhteydessä on luonnollista myös innovoida uusia ratkaisuja ja sen myötä tehostaa toimintaa ja parantaa asiakaspalvelua.\nYritykseltä ja sen johdolta vaaditaankin jatkuvan oppimisen kulttuuria, eli investointeja ja ahkeruutta kehittää itseään jatkuvasti. Pitää pyrkiä olemaan paras nykyhetkessä ja tulevaisuudessa, koska häiriötekijöitä on paljon ja toimintamallit vaativat jatkuvaa päivittämistä.\nOppivan organisaation konsepti kiinnostaa modernia bisnesjohtajaa. Monet asiakkaamme hyödyntävät analytiikka- ja raportointiratkaisuja, kun ne kehittävät organisaationsa toimintamalleja ja kulttuuria. Nyt myös tiimi- ja projektityöt ovat siirtyneet digitaalisiin ratkaisuihin, jolloin olemme kaikki tutustuneet moniin uusiin toiminnallisuuksiin. Samalla olemme saaneet esimakua mahdollisuudesta hyödyntää digitaalisia ratkaisuja entistä tehokkaammin.\nYrityksen toimintamalleissa on syntynyt kehitysvelkaa, kun investoinnit ovat painottuneet liiketoimintajärjestelmiin. Investointitarpeita olisi kuitenkin tiimi- ja projektityössä, henkilöstön digityötaidoissa ja itseohjautuvuudessa. Nyt näihin tarpeisiin on herätty ja etenkin tietotyöntekijän tuottavuus on ajankohtainen aihe modernin bisnesjohtajan silmissä.\nHyvä bisnesjohtaja, haluamme auttaa sinua luomaan modernin ympäristön, jossa yrityksesi henkilöstö voi keskittyä arvoa tuottaviin tehtäviinsä sekä työskennellä omalla tavallaan ajasta ja sijainnista riippumatta. Samalla he voivat menestyä ja saavuttaa tavoitteensa. Tämä on teille vahva kilpailuetu: Hyvinvoiva yritys vetää puoleensa ja sitouttaa parhaat osaajat.


Kotiteatteri rivitaloasunnon ullakolle | sivu 22 | DVD Plaza\nSivu 22 / 25 < Edellinen 1 ← 20 21 22 23 24 → 25 Seuraava >\nAjattelin asettaa kaiuttimet vapaaseen sijoitukseen ainakin väliaikaisesti, mutta Seinään upotetut kaiuttimet -ketjun inspiroimana on mielessäni kuitenkin siintänyt ajatus upotusseinän rakentamisesta.\n1.voisiko tästä olla jotain hyötyä uusien kaiuttimien kanssa?\n2.Selviääkö toteutuksesta ilman kallista akustiikkasuunnitelmaa? (Mielessäni on pelko siitä, että mm. kaiutinseinän taakse jäävien vaimennus- resonaattorirakenteiden akustinen sulkeminen pois kuunteluhuoneesta, aiheuttaa odottamattomia ja ikäviä seurauksia taajuusvasteeseen ja jälkikaiunta-aikaan.)\n3.Millainen seinämän pitää olla (Lasse Kymäläisen teatterin upotusseinässä oli kaikessa yksinkertaisuudessaan vain 2 yhteenliimattua kipsilevyä)?\n4.Vältetäänkö kuuntelutilassa kaiuttimien takaa tulevat äänen heijastumat riittävän laajalla taajuusalueella myös siinä tapauksessa, että kaiuttimen ja subbarin tilaa ei ole ilmatiiviisti eristetty itse kuuntelutilasta? Tämän hetkisen sisäkaton rakenne alhaalta ylöspäin on seuraava 1)ilmaa läpi päästävä kipsilevy 2)n. 300 mm mineraalivillaa 3)äänieristyskatto, joka koostuu kahdesta yhteenliimatusta kipsilevystä, jotka roikkuvat talon kattorakenteista akustisen jousirangan varassa. Pitääkö minun toisin sanoen estää heijastusten kulku sisäkatossa ja muualla tiivistämällä kaiuttimien ja subbarin ympärillä oleva tila omaksi osastokseen? Kuinka paljon tilaa kaiutinten vahvistimet tarvitsevat ympäristöönsä. Riittääkö kolmelle 3m[SUP]3[/SUP]?\n5.Pystyyko Genelec 1037C kaiuttimessa olevan vahvistinmoduulin irroittamaan kaiuttimesta helposti ja turvallisesti sekä sijoittamaan helpomman säädettävyyden toivossa johonkin osaan vaikka itse kaiutinseinää?\n6.Jotain muuta, mikä pitäisi ottaa huomioon?\nOnneksi olkoon uusien kaiuttimien johdosta, 3-tierakenteella on puolensa. Myös nämä kaiuttimet hyötyvät seinään upotuksesta aivan samoista syistä kuin muutkin kaiuttimet.\nAkustiikka kannattaisi katsoa uusiksi. Tilan mitat ja mittasuhteet muuttuvat, sekä osa akustoinnista jää seinän taakse. Tämä voi tarkoittaa verrattain paljon lisäaskartelua, mutta sitähän harrastaminen on.\nKuullostaa kyllä liian kevyeltä, mutta tähän vaikuttaa myös muut rakenteet, kuten tuennat ja jännevälit. Raskas seinä taas vaikuttaa kelluvan lattian ominaisuuksiin.\n4.Vältetäänkö kuuntelutilassa kaiuttimien takaa tulevat äänen heijastumat riittävän laajalla taajuusalueella myös siinä tapauksessa, että kaiuttimen ja subbarin tilaa ei ole ilmatiiviisti eristetty itse kuuntelutilasta?\nÄänilähteiden seinäupotukset koteloidaan avonaisiksi kuuntelutilaan päin. Näiden rakenteiden tulee olla tukevia ja massiivisia. Alaslasketun katon kautta tapahtuvan vuodon merkitys on hyvin vähäinen. Toki varmuuden vuoksi voi laittaa väliseinän takana olevaan tilaan vielä kerros reijittämätöntä kipsilevyä kattoon.\nKuinka paljon tilaa kaiutinten vahvistimet tarvitsevat ympäristöönsä. Riittääkö kolmelle 3m[SUP]3[/SUP]?\nKun kaiuttimet upotetaan niin kaiuttimen takaa tulee varmistaa riittävä ilmanvaihto (min. 10 cm väli) tai sijoittaa vahvistimet erikseen.\nRäkkiasennusadapterien hinta on 300 /kpl, kts. myös www.genelec.com/documents/other/Genelec-1032-S30C-1037-HT210-HT312-rack-adapter.pdf\nKateelliset kanssaharrastajat ja naapurit :thumbsup:\nKiitos Ykskytä kattavasta viestistäsi.\nItsesi lisäksi myös Zipman viestitteli, että seinäasennukselle ei ole kunnollisia edellytyksiä liian kevyellä seinämärakenteella. Genelecin seinäasennusohjeet sisältävät niin painavia rakenteita, että näistä kumpuavat kysymykset ajavat seinäasennuksen mahdollisuuden melko heikkoihin todennäköisyyyksiin. Kuten Ykskytä sanoit, vaikutus kelluvaan lattiaan on epäselvä. Entä riittävätkö talonrakenteiden lujuudet (rakenteita ei suunniteltu teatteriprojektin aikanakaan kestämään merkittävästi nykyisestä poikkeavaa tilannetta)? Tämän arviointi tarkoittaisi rakennesuunnittelijan sotkemista kuvioihin. Jos lujuus ei riittäisi, pitäisi teatteri purkaa lattiaa myöden, joka olisi kallista ja tyhmää. Seinäasennuksen aiheuttamat muutokset akustiikkaan ja sen seurauksena vaaditun uuden akustiikkasuunnitelman hinta + muutostöiden määrä saattaisivat olla kohtuuttoman suuria mahdollisesti saavutettavaan hyötyyn nähden.\nToisaalta. Zipman ehdotteli etenemään asiassa tutulla tavalla. Eli kokeillaan ja mitataan ensin vapaassa sijoituksessa. Katsotaan muutostarpeita vasta sitten. Näin myös tehdään.\nViimeksi muokattu: 19.04.2012\nGenelecin seinäasennusohjeet sisältävät niin painavia rakenteita, että näistä kumpuavat kysymykset ajavat seinäasennuksen mahdollisuuden melko heikkoihin todennäköisyyyksiin.\nGenelecin ohjeet ovat erittäin vaativat. Kyllä noista voi jonkin verran keventää ilman että paljoa menettää.\nVaikutus kelluvaan lattiaan on epäselvä.\nVaikutus on aika selvä. Kelluva lattia ei tule kestämään raskaan seinän tuomaa lisäpainoa. Lattian voi vetää sopivasta kohtaa poikki sekä purkaa seinän alle ja taakse jäävät rakenteet. Uusi seinä voidaan rakentaa järeämpien kumien päälle.\nSeinäasennuksen aiheuttamat muutokset akustiikkaan ja sen seurauksena vaaditun uuden akustiikkasuunnitelman hinta + muutostöiden määrä saattaisivat olla kohtuuttoman suuria mahdollisesti saavutettavaan hyötyyn nähden.\nEli kokeillaan ja mitataan ensin vapaassa sijoituksessa. Katsotaan muutostarpeita vasta sitten. Näin myös tehdään.\nNäin on varmasti paras edetä. Vasteet tuskin heikkenevät edellisistä kaiuttimista ja äänenpainetta löytynee riittävästi.\nPikku kommentit, kun tuolla on sivuttu meikäläisen teatteria.\nTosiaan teatterin etuseinä on tehty kahdesta saneerauslaastilla yhteen liimatusta EK-kipsilevystä. Takana on tukeva runkorakenne.... joko kakkosnelosista tai 2 x 5, kumpa, en muista... kohta on kymmenen vuotta siitä kun rakensin. Runkotolppia on tiiviisti ja tolpissa on tuet vielä poikittain.. Rakenne todella tukeva.\nKaiuttimet eivät ole suljetussa kotelossa, vaan eräänlaisella hyllyllä. Kaiuttimien etureuna on tiiviisti seinässä kiinni, ilma ei kulje.\nEn laittanut koteloita kaiuttimille, jotta lämpötila pysyy matalana.\nArttu, kyllä sait hyvän "paketin"! Kerro jos tiedät vastaavaa... mulle myös!\nSinullahan Lasse upotus on jo käppyröidenkin perusteella selvästi onnistunut. Se toimii esimerkkinä hyvän suunnittelun ja asialle omistautumisen mahdollisuuksista.\nTässä kaiutinpäivitysprosessissa tuli nyt selväksi, että Uli otti aikoinaan suunnittelun lähtökohdaksi kaiuttimien vapaan sijoituksen. Onneksi sekin onnistui hyvin. Zipmanin ja Ykskytän asiantuntevien kommenttien jälkeen on mielestäni selvää, että teatteriini ei välttämättä sovellu seinään upoteutut kaiuttimet. Homma pitäisi aloittaa lattiakoolauksista lähtien alusta jos väen vängällä haluaisi muuttaa sijoituksen toiseksi. Eihän siinä mitään järkeä ole, kun toistossa ei ole näinkään juuri moitteen sijaa.\nKiitos kaikille avusta, jälleen kerran. Huomenna sitten uusia kaiuttimia hakemaan...\nMoitteen sija on 120 Hz:ssä. Tuo pitäisi saada pois. Jos tuo canceli paukkaa 1/4 aallonmitalla etuseinästä, edes jonkinlainen seinäupotus auttaisi siihen. Onko tuossa vastekuvassa kaiuttimen etulevike n. 70 cm:n päässä kovasta etuseinästä? Pistä nyt uudet 1037:t ainakin niin kiinni siihen kovaan etuseinään kuin mahdollista jos et lähde upotukseen.\nHuomautitkos muuten aikoinaan huoneen tarkastusmittauksissa Ulille tuosta rutusta?\nTuon vaimentuman poistuminen olisi hieno asia. Näet alla Ulin suunnitelmasta, että matkaa kaiuttimien takana olevaan tuplakipsilevyseinään on aika lailla 70 cm (mittakaavan tarkennuksena sellainen huomio, että piirustuksessa kaiuttimet ovat 8050). Tilannetta päästään kuitenkin kartoittamaan ja korjaamaan toukokuun ensimmäisenä viikonloppuna kun Ilkka saapuu visiitille. :king:\nHuomionarvoista on kuitenkin myös se, että minun tekemiin mittauksiin ei voi täysin luottaa. Herr direktör Zipmanin alkuperäiset mittaukset osoittavat erillaista tilannetta tuon vaimentuman kannalta.\nEn. Akustointi onnistui mielestäni niin loistavasti, ettei mielessäni edes käynyt sen merkeissä yhteydenottaminen. Tarkoitus oli kuitenkin kutsua herra tutustumiskäynnille heti teatterin valmistuttua, mutta jotenkin se vain unohtui tehdä. Nykyään Uli työskentelee Studiotec:ssä.\nJos jollakin on tarvetta erittäin hyväkuntoiselle Genelec 7071A -subbarille tai yhdelle kappaleelle Genelecin harmaata 8040A-kaiutinta, niin ottakoon minuun yhteyttä.\nViimeksi muokattu: 21.04.2012\nAhaa, vasteesta on monia versioita.\nKyse on siis etuseinäheijastuksesta. No eikös tuota koko valkokankaan takusta voisi sitten kevytratkaisuna täyttää villalla, siellä taitaa nyt olla avointa tilaa? Tunkee sinne niin paljon villaa/akulevyä päällekkäin kuin mahtuu ilman että valkokangas nousee kuprulle. Etukaiuttimet ja subbari olisivat kankaan takana koko kotelonsa syvyydeltä villaan/akulevyihin upotettuna.\nTuon vaimentuman poistuminen olisi hieno asia. Näet alla Ulin suunnitelmasta, että matkaa kaiuttimien takana olevaan tuplakipsilevyseinään on aika lailla 70 cm...\nJos etäisyys kaiuttimista mittauspaikalle on 3.5 m, niin laskelmieni mukaan kaiuttimien sijoituksesta aiheutuu -11 dB kuoppa taajuudelle 123 Hz. Tämä näyttää olevan aikalailla se mitä mittauksissakin näkyy. Ongelman täydelliseen poistamiseen tarvitaan kaiuttimen taakse vaimennuskertoimen 0.94 vaimennus, mikä on melko raskas akustointi. Etuseinän akustoinnin keveyden takia on melkein sama tehdäänkö korjaus vaimennusta lisäämällä vai upottamalla kaiuttimet uuteen etuseinään.\nEtäisyys kaiuttimista kuuntelupaikalle on melko tarkkaan 3.5 m.\nVaimennusmateriaalien lisääminen on mahdollista ja jos teitä tulkitsin oikein, niin myös kannattavaa. Kelpaako siihen ihan perus lasivilla, vai pitääkö kaivaa kuvetta esim. Ecophon X-bassia varten (X-bassia muuten on tuossa etuseinän akustoinnissa yksi kerros)?\nJonkin verran kaiuttimien taakse ja päälle pitää jättää tilaa vahvistimien vaatiman ilmankierron vuoksi. Ongelmallista on myös järjestää tila, mistä kaiuttimien dippikytkimien yms. pystyisi operoimaan. Subbarin refleksiputkien ulostulojen kohdalle pitäisi myös jättää tilaa. Minkähän verran?\nVaimennusmateriaalien lisääminen on mahdollista ja jos teitä tulkitsin oikein, niin myös kannattavaa.\nOli ratkaisu sitten vaimennusaineen lisäys tai kaiuttimien upotus, niin toteutus edellyttää akustiikkasuunnittelua ja hyvin todennäköisesti vanhan rakenteen purkamista. Lattian avaaminen voi kuitenkin olla sen verran työläs operaatio, että vaimennusaineen lisäys olisi helpompi toteuttaa.\nJonkin verran kaiuttimien taakse ja päälle pitää jättää tilaa vahvistimien vaatiman ilmankierron vuoksi.\nKaiuttimen ohjekirjan mukaan 50-100 mm. Vahvistimien asentaminen erilleen olisi suositeltavaa.\nOngelmallista on myös järjestää tila, mistä kaiuttimien dippikytkimien yms. pystyisi operoimaan.\nNäihin ei asennussäätöjen jälkeen ole tarve tehdä muutoksia. Säätöjä varten kaiutin otetaan ulos syvennyksestään.\nSubbarin refleksiputkien ulostulojen kohdalle pitäisi myös jättää tilaa. Minkähän verran?\nTilaa tulee jättää sen verran ettei refleksiputken viritys muutu, esim. 10x refleksiputken pinta-ala.\nVoi, voi. Rahan ja vaivan määrä tuntuu siis tälläkin ratkaisulla melko suurelta. No, mitään akustiikkarakenteita en joka tapauksessa aio laittaa uusiksi ainakaan ennen kuin toistoa on kuunneltu, mitattu ja säädetty.\nNäihin ei asennussäätöjen jälkeen ole tarve tehdä muutoksia.\nRäkkiasennusadapterit vahvistimille olisivat tässä kivat, mutta jotenkin vaan raastaa hermoja ajatus siitä, että 900€ menee siihen, että kaiuttimien ilmankierrosta ei tarvitse välittää ja että säätämisestä tulee helpompaa. Hankkisinko mieluummin uuden, haaveissani olleen, AV-vahvistimen vai räkkisarjan?\nSäätöjä varten kaiutin otetaan ulos syvennyksestään.\nTapauksessani ei valitettavasti pääse kunnolla säätämään dippikytkimiä, sillä valkokangasseinä on edessä. Seinää pystyy kyllä siirtelemään, mutta se vaatii työtä sen verran paljon, etten hommaan ryhdy kuin pakon edessä. Täytyy varmaan tehdä niin, että otan valkokangasseinän pois tieltä ennen kuin Zipman tulee kylään, niin voidaan asettaa säädöt kerralla lopulliseen malliin (fingers crossed).\nTämän ei pitäisi olla ongelma.\nGenelec 8040A ja 1037C (vanha ja uusi).\nKaiutinkaupan yhteydessä käsiin jäänyt Genelec 7071A löysi Tampereelta uuden kodin, joten sitä ei kannata enää minulta kysellä.\nAikamoinen ero koossa, varmasti kuuluu myös äänessä .\nRäkkitelineeseen irrotettujen vahvistimen dippauskytkimiin ja liittimiin pääsee tietenkin käsiksi tarvitsematta ottaa kaiuttimia ulos syvennyksestään. Sehän taitaa lämpöongelmien torjunnan lisäksi olla niiden idea.\nLaittaa kaiuttimet paikalleeen ja sulloo muoveissa olevia kivivillapaketteja kankaan takusen ja kaiuttimien ympäristön niin täyteen kuin mahtuu. Sitten mittaa taajuusvasteen kuuntelupaikalta. 120 Hz:n monttu on kiikarissa, maksimaalista pienenemistä haetaan. Jos se pienenee, villoitus auttaa, ei tarvitse suunnitella enempää. Jos ei pienene tarpeeksi, lisätään villaa tai todetaan idea toimimattomaksi. Hävitä voi korkeintaan muutaman villapaketillisen hinnan, ellei palauta niitä kokonaisena takaisin rautakauppaan.\nMittaukset ja testausvilloitukset kannattaa tehdä nyt kun valkokangas on irrotettuna ja systeemit levällään.\nRäkkiasennussetin hyödyt ovat kyllä selvillä. Hinta vain antaa aihetta itkuun.\nTuo kivivillapussissa-temppu kuulostaa edulliselta ja vaivattomalta. Sen vaikutustakin pystyisi varmaan mittaamaan Ilkan kanssa ns. lennosta. Pistämme tämän korvan taakse.\nValkokangasseinä on muuten irroitettu tähän mennessä ainoastaan arkun (vai oliko se ghettobalaster) asennusta varten. 8040A:t siirtyivät kaupantekoa varten paikoiltaan muita teitä. Taidan antaa uusien kaiuttimien seisoa valkokangasseinän edessä siihen asti kunnes Zipman saapuu paikalle.\nViimeksi muokattu: 22.04.2012\nTultiin Zipmanin kanssa siihen tulokseen, että kaiuttimien vahvistimet pitää asentaa niin, että niihin pääsee käsiksi. Kokeilen toteuttaa tämän DIY hommana. Hahmotelma seuraavassa kuvassa. Hommassa ei sinänsä jännitä muu kuin vahvistimen ja kaiuttimien välillä olevien kaapelien jatkaminen neljällä metrillä. Olen melkoisen huono juotosten tekemisessä ja tämä homma vaatii yhteensä 60 onnistunutta juotosta! Täytyypä käydä biltemassa ostamassa 120 metriä kaapelia...\nNäiden väliä pitää kasvattaa 4 metriä.\nTultiin Zipmanin kanssa siihen tulokseen, että kaiuttimien vahvistimet pitää asentaa niin, että niihin pääsee käsiksi.\nNyt pitää vähän selventää. Suositus vahvistimien siirrosta tuli silmällä pitäen mahdollista seinäasennusta. Jos kaiuttimet ovat tarkoitus asentaa jalustoille/subbarin päälle, vahvistimia ei ole tarpeen siirtää, olettaen että vahvistimien dippikytkimiä pääsee säätämään purkamatta puolta teatteria.\nJos kuitenkin vahvistimien siirto näyttää järkevältä/tarpeelliselta, kaiutinjohtojen pituus kannattaa minimoida, koska näihin pätevät samat lainalaisuudet kuin passiivikaiuttimissakin. Tietysti jokaiselle kaiutinelementille menee oma johtopari (tri-wire), joten kokonaispoikkipinta-alaa tulee aika reippaasti.\nTarkennetaan niin, että mielestäni vahvistimet pitää asentaa kaiuttimista erilleen. Näin siksi, että uudet kaiuttimet ovat vanhoja huomattavasti syvemmät, eikä tila screenin takana riitä kaiuttimien vahvistimien ilmankierrolle. Tilanpuute tekee lisäksi dippikytkimien säätämisen todella vaikeaksi kaiuttimien kääntämisen vaikeuden takia. Myöskin se on uudessa tilanteessa vaikeuttava tekijä, etten mahdu kömpimään screenin taakse kaiuttimien vievän tilan takia. Toisaalta. vahvistimien siirtäminen mahdollistaa kaiuttimille lisää sijoitteluvapautta.\nJos kuitenkin vahvistimien siirto näyttää järkevältä/tarpeelliselta, kaiutinjohtojen pituus kannattaa minimoida. Onko varmasti tarvetta 4 metrin vedoille?\nPituutta tulee eniten keskikaiuttimesta. Pituutta voi lyhentää varmaankin 2,5 metriin. Onko tämä ok? Auttaako paksumman (esim. 4,0 mm^2) kaiutinkaapelin käyttäminen?


Lisätty todellisuus on muuttunut unelmista todeksi : ERWEKO.fi\nErweko ja Konica Minolta ovat aloittaneet yhteistyön lisätyn todellisuuden, (AR Augmented Reality) ratkaisuista ja tarjoamme nyt jotain aivan uutta edelläkävijäasiakkaillemme.\nMainokset, julisteet, lehdet? On selvää, että lisätyssä todellisuudessa nähdään suuria mahdollisuuksia kustannus-, mainonta- sekä markkinointialoille. Mainokset voidaan yhdistää suoraan sosiaaliseen mediaan, pelillisiin alustoihin sekä kampanjoihin ja tapahtumiin. Elokuvajulisteet voivat muuttua mobiililaitteiden avulla eläviksi näyttäen trailerin ja tarjoten mahdollisuuden hankkia esimerkiksi alennuslipun. Tällaiset sovellukset ovat jo todellisuutta. Ja kun ohjaavana tekijänä on etenkin parantunut asiakaskokemus, lisätyn todellisuuden yhdistäminen digitaaliseen painoliiketoimintaan arvellaan olevan ilmeisten hyötyjen vuoksi miljardiluokan liiketoimintaa jo muutaman vuoden sisällä.\nAnalyytikkojen mukaan vuoteen 2020 mennessä AR-liiketoiminta tulee olemaan maailmanlaajuisesti jopa 150 miljardin arvoinen, kattaen markkinointimateriaalit, pelit, erilaiset teolliset sovellukset, huolto- ja tukitoiminnot. AR-sovellukset ja niiden käyttö yleistyvät lähitulevaisuudessa jokaiseen mobiililaiteeseen.\nHaluatko kuulla ja nähdä lisää? Tulemme mielellämme luoksenne, jolloin voitte omin silmin todeta, tulevaisuus on täällä.\nOta yhteyttä, sovitaan tapaaminen ja katsotaan yhdessä, miten lisättyä todellisuutta voidaan hyödyntää yrityksenne markkinointiviestinnässä.\n043 825 7660 / jorma.nylander@erweko.fi


Nitro - Domlux\nRUUDUN TÄYDELTÄ POHJOISTA ASIANTUNTIJUUTTA\nDomluxin sininen asiantuntijasydän sykkii\nSuomalainen perheyritys Domus Yhtiöt Oy halusi kirkastaa ja selkeyttää brändejään erottamalla ikkunat ja ovet Domlux-nimen alle. Koko brändiuudistus, lanseerauskampanja ja jatkuva näkyvyys verkkopalvelun, taktisten kampanjoiden ja Facebookin muodossa on Nitron käsissä.\nTämän suomalaisen perheyrityksen juuret ovat perinteisessä käsityöosaamisessa, ja yrityksestä on pitkän historiansa aikana kasvanut todellinen pohjoisten olojen asiantuntija. Domlux suunnittelee ja valmistaa ikkunoita sekä ovia pohjoisen vaativiin ja vaihteleviin olosuhteisiin. Uuden brändin haluttiin ilmentävän kaikkea tätä. Uudistuksen keskipisteessä on verkkopalvelu, joka palvelee nyt entistäkin paremmin sekä rakentavia ja remontoivia kuluttajia että projektiasiakkaita.\nLanseerauskampanja lähti käyntiin isolla liekillä. Sen osana toimii Domluxin asiantuntijuutta korostava brändifilmi, jossa ikkunoita koetellaan leikittelevään tyyliin vähän kovemmilla otteilla. Kampanjasivu sekä vahva digitaalinen mainoskampanja kertovat niin uudistuneesta brändistä kuin taktisesta tarjouksesta.\nAvaa ovi ja astu sisään: domlux.fi


30v vuosijuhlat - OPTIEM\nOptiem 30v 20.11.2021\nCocktailtilaisuus, ts. kokkarit\nTilaisuus ennen pääjuhlaa, jossa kutsuvieraat tuovat tervehdyksensä edustamaltaan taholta hallitukselle. Optiem 30v kokkarit pidetään yliopistolla Agorassa.\nAkateeminen pöytäjuhla, johon kuuluu kolmen ruokalajin illallinen, puheita, palkitsemisia, lauluja ynnä muuta ohjelmaa. Juhlan päätteeksi vieraat pääsevät tanssimaan livemusiikin tahtiin. Iltajuhlassa vieraille on tehty valmiiksi istumajärjestys. Optiem 30v pääjuhla järjestetään Radisson Blu:ssa.\nIltajuhlasta vieraat siirtyvät bussikyydityksellä suoraan jatkopaikalle. Jatkoilla tarjolla on lisää syötävää, juotavaa ja musiikkia.\n”Sillis” eli Silliaamiainen\nIltajuhlan jälkeisenä aamuna järjestettävä tapahtuma, jossa teemana on tällä kertaa 90-luku. Sillis on rennompaa hengailua, ruokailua ja juhlimista ja sen takia yksi odotetuimmista vuosijuhlaviikon tapahtumista.\nOTY:n videosta löydät ohjeet mm. yhdistyksen nauhan käyttöön sekä yleisesti vuosijuhlille (alla myös ohjeita)\nPukukoodina on juhlapuku akateemisin kunniamerkein. Perinteisesti tämä tarkoittaa miehillä frakkia, mutta nykyaikana myös tumma puku (ei smokki) käy. Naisella tämä tarkoittaa kokopitkää mekkoa. Lisäksi naisilla pitkien hiusten tulisi olla kiinni. Juhlapuvuksi käy myös kansallispuku.\nSilliksellä käytetään yleensä haalareita teemaan pukeutuen.\nAkateemisia kunniamerkkejä kannetaan puvun vasemmassa rintamuksessa. Ansiomerkkien ja kv-mitalien kanssa ei käytetä taskuliinaa.\nJos haluat pukea useamman kuin yhden yhdistyksen nauhan, tulee ne laittaa päällekäin asianmukaiseen järjestykseen. Esimerkkinä: OTY, Optiem ja OYY. Näistä päällimäiseksi tulee OYY, keskelle OTY ja alimmaiseksi oma kilta eli Optiem. Myös alumnit saavat käyttää nauhoja.\nMiehillä puvun kanssa nauha puetaan kulkemaan oikealta olkapäältä viistosti alas vasemmalle. Nauha puetaan liivin alle ja pukuun pukeuduttaessa se kulkee solmion päältä. Iltapuvun kanssa nauha voidaan pukea joko ruusukkeeksi vasempaan rintaan tai kulkemaan ylhäältä vasemmalta alas oikealle. Iltapuvun kanssa ainejärjestönauha kulkee yleensä vartalon ympäri, ellei sitä solmi ruusukkeeksi. Nauhan ei tulisi koskettaa paljasta ihoa.\nOman istumapaikan löydyttyä tulisi jäädä oman paikan kohdalle seisomaan, kunnes kaikki ovat paikalla. Odottaessa on kohteliasta esittäytyä omalle pöydälleen tai vähintään vierustovereille.\nMiehet kohottavat maljan ensin oikealla puolellaan istuvalle naiselle, sitten vasemmalle ja lopuksi suoraan edessään istuvalle. Naiset tekevät saman, mutta aloittaen vasemmalta.\nTunnelmia edellisiltä vuosijuhlilta


Vakaa versio v1.6.0 Beta - Protokolla 1.0.0 / helmikuu, 2008\nOhjelmistotyyppi Anonyymi vertaisverkko,\nANts P2P kryptaa kaiken lähetetyn tai vastaanotetun liikenteen muilta ja välittää liikenteen osapuolten välillä verkossa tehdäkseen peräisin olevien IP-osoitteiden määrittämisen vaikeammaksi. Joitakin ohjelman ominaisuuksia:\nOhjelman automaattinen päivittäminen.\nPäästä päähän-kryptaus (AES 128 - DH 512)\nLopusta loppuun-kryptaus (AES 128 - DH 512)\nMonireittinen reititys paketeille.\nEtuoikeutetut yhteydet antavat verkolle nopean tukipylvään.\nTuki osittaisille latauksille.\nAutomaattinen lähteiden etsintä aktiivisille ja keskeytyneille latauksille.\nTiedostojen osien etsintä normaalien tai hash-koodin mukaisten tiedusteluiden mukaan.\nTäysitekstinen indeksointi ja haut kokonaisten tiedostojen sisältöjen yli ja täysien tiedostojen polkujen sijaintien mukaan.\nKyselyt ovat asymmetrisesti salakirjoitettuja. Tämä tarkoittaa sitä, että vain kyselyiden tekijä voi lukea niiden tulokset. Jokainen voi lukea kyselysäikeen, mutta tämä asymmetrinen näkökulma vähentää solmun potentiaalia tehdä siirretty kyselyanalyysi.\nANts P2P sallii myös käyttäjien tarjota web-palvelimia anonyymisti; pääsy näihin palvelimiin onnistuu vain ANts P2P-verkon sisältä. Ohjelma ei kuitenkaan ole verkkopalvelinliikennettä ulos välittävä verkko, joka antaa käyttäjiensä päästä tavallisiin Internet-palveluihin; tätä varten tehtyjä ohjelmia kuten Toria voi käyttää erikseen.\nTietojen siirrot menevät epäsuorien yhteyksien yli: Tiedostojen lähettäjät ja vastaanottajat eivät pidä suoraa yhteyttä toistensa kanssa, mutta yhteys liikkuu sarjoittain erityisten solmujen yli, joten kukaan osapuoli ei voi määritellä yksiselitteisesti toisen identiteettiä. Liikenne solmujen välillä on AES-salattua, mikä estää nuuskinnan sekä ulkopuolisilta että siirtäviltä solmuilta. Salausavain käyttää Diffie-Hellman-algotrimia.\nANts P2P:n sivu Sourceforge.netissä\nYhteenveto ANts P2P-projektista Sourceforge.netissä\nKäyttöohjeet saksaksi (Arkistoituja kopioita – Internet Archive)\nOhjelman englanninkielinen käyttöohje\nNoudettu kohteesta ”https://fi.wikipedia.org/w/index.php?title=ANts_P2P&oldid=20393214”\nViimeksi muokattu 30. maaliskuuta 2022 kello 23.07\nSivua on viimeksi muutettu 30. maaliskuuta 2022 kello 23.07.


Psykoanalyysi vai taide\nPitkin syksyä on tuntunut, että jotain janoaisi. Kovavauhtinen kevät ja kesä on takana ja sielun pitäisi alkaa taipua kaamoksen rauhaan. Mutta ei: sisäkaluissa on jotain levotonta.\nVanhasta (56-vuotiaasta) muistista arvelen, että pula on henkisistä elämyksistä, kulttuurin kulutuksesta. Jonkin uuden näkemisestä ja kokemisesta ilman koheltavaa benjihyppymäistä räjähtävää.\nOman kaupungin orkesteria on käyty kuulemassa, oman kaupungin teatteria on koenneltu, pietarilaista balettia nautittu, suomalaista elokuvaa kotikatsomoissa makusteltu. Aina vain jotain tuntuu puuttuvan.\nPimeässä illassa, kynttilöiden valossa, on kuunneltu vaimon kanssa moskovalaista luostarinkuoroa, joka jostain syystä ei enää ole pariin vuoteen tullut elävänä Lappiin. Taitaa Oulu olla pohjoisin kirkko, jonka loistava miesäänien sinfonia täyttää. Olemmekohan kohdelleet luostarikuorolaisia jotenkin huonosti? Vai onko seurakuntamme satraapeissa joku idänkirkkoa kammoksuva?\nKyllähän se sieltä lopulta paljastui, mistä puute on: jokasyksyisestä galleria- ja teatterimatkasta syrjäisempään osaan Suomea, Helsinginniemelle päin.\nSuunnitelma tosin oli lähteä taidenäyttelyn avajaisiin Islantiin, mutta pankkitili ei sitä tukenut. Islannin ulkomaankauppaministerille vielä piti mennä kehumaan, että tämän naisen kotimaahan olisi matka, mutta ei: lähemmäs riitti raha vain.\nEnsin siis Ryhmäteatteri Pengerkadulla Helsingin Kalliossa ja Helluntaiaatto. Näytelmä, joka kertoo yllättäen jonkun päivän etukäteen sen, mitä Moskovan teatterissa sitten tapahtui. 1994 kirjoitettu näytelmä ja sen kirjoittaja ennustavat hyvin. Melkein yhtä hyvin kuin Günter Grass kirjassaan Ravunkäyntiä näki Myyrmannin tapahtumien taustat: 1900-luvun terveisiä tälle vuosituhannelle, sitähän se on.\nSeuraavaksi Tukholmaan katsomaan impressionisteja. Siellä, sikäläisessä valtiontaidemuseossa, Gallen-Kallela, Schjerfbeck Renoir ja Kandinsky sulassa sovussa Monet´in ja van Gogh´in kanssa verkottavat kaunotaiteita kaipaavan mielen sateisen entisen emämaan katunäkymiin.\nPian ollaan Turussa, jossa elokuviin (kun ei niillä siellä ole kunnollista orkesteria eikä oikein enää teatteriakaan). Valhe on ranskalaisen elokuvan nimi. Sitä esitellessään valtalehden elokuvakriitikko heittää psykiatrille haasteen: taide kertoo ihmisen valheessa elämisen yleisen osan ja yksityisen tragedian paremmin kuin psykoanalyysi. Niin on jos siltä näyttää.\nKohta juna vislaa Tampereelle: ei kun taidenäyttelyihin ja gallerioihin. Teemu Saukkonen, Osmo Rauhala, Kari Cavén. Taas vislaa ja takaisin Helsinkiin. KOM-teatteri kertoo, miten ajattelimme ja teimme 70-luvun alussa, opiskelijat. Ja miten siitä saa kimmokkeen seuraava sukupolvi, meidän lapsemme. Ja tälläkin kertaa ilman psykoanalyysiä, mutta ajan luonnetta oudon tutulla tavalla kierrättäen.\nTuollaisesta nelipäiväisestä reissusta tulee väkisinkin vähän rähjääntyneenä kotiin. Mutta nyt on sielu valmis kaamokseen, sen pimeyden ja kylmyyden matkaansaattamaan luonnon retriittiin. Tietää ja tutaa, että sielu tarvitsi ja sai ravintonsa. Voi illalla köllähdellä sänkyyn Umberto Econ uusimman tiiliskiven uuvuttamana ihmetellen tarinan kulkua liki 1000 vuoden takaisissa uskonsodissa.\nVaimon unien sisältö tuntuu muuttuneen. Pitäisiköhän sittenkin uskoa psykoanalyysiin?\nAntti Liikkanen, antti.liikkanen@rovaniemi.fi\nKirjoittaja toimii psykiatrina Rovaniemellä


Puunsuojahihnat | Tentsile\nPuunsuojahihnamme auttavat suojaamaan kuorta ja alla olevaa herkkää kambiumikerrosta.\nOlemme kumppaneina Jätä jättämätöntä ulkotieteen keskuksia varmistaaksemme, että kaikki Tentsile Tree Teltat käyttävät tietävät kuinka suhtautua suureen ulkona rakkaudella ja kunnioituksella.\nHihnat ovat 2 metrin pituisia, pakkauksissa on kolme ja niiden molemmissa päissä on silmukoita, joiden läpi voit lankata telttahihnat.\nPakkauksen paino: 0.9 kg\nPuunsuojahihnat on jälkikäteen. Se lähetetään kun varastossa.


Mitä löytyy laukusta? | Secret Wardrobe\n3 Kommenttia syyskuu 11, 2019\nSain vähän aikaa sitten kysymyksen siitä, mitä laukustani löytyy. Tai oikeastaan, mitkä ovat ne välttämättömimmät jutut, mitä oikeastaan aina on mukana. Siitä inspiroiduin tähän postaukseen, eli purkamaan laukkuni lattialle.\nPääsääntöisesti viikossani on kaksi erilaista päivää. Tai tavallaan kolme. Ne selkeimmät kategoriat ovat joko työ ja vapaa, mikä toki määrittää mukana kuljetettavien tavaroiden määrää. Muita vaikuttavia tekijöitä on esimerkiksi vuodenaika ja sää, aurinkolaseja tuskin kulkee tammikuun pakkasissa mukana (vaikka toisinaan silloin niillekin olisi tarvetta). Liikkuva palanen on myös se, satunko olemaan menossa miehen luokse, jolloin mukaan tulee pakattua yötä vasten ja seuraavaan päivään tarvittavaa. Mutta jos unohdetaan ne, ja pitäydytään ihan perusjutuissa, tältä näyttää laukkujen sisällöt kun käytössä on iso laukku vs. pieni laukku.\nIson laukun sisältö\nSuurta laukkua raahaan monina arkipäivinä mukanani, yleensä aina kun edessä on työjuttuja. Isoin syy tähän on läppäri, se kun on työjutuissa lähes aina mukanani ja vaatii tilaa. Tosin joskus kun olen menossa ihan vain kahvilaan tekemään töitä, heitän läppärin kangaskassiin ja pienen laukun sisältöineen olalle.\nYritän kasata työpäiville enemmän juttuja, jotta vastaavasti voin pitää toisia päiviä huomattavasti rennompina. Mukana kulkevissa tavaroissa se tarkoittaa sitä, että aika usein mukana on myös esimerkiksi kamera ja joskus jopa pari puhelinta latureineen. Tai sitten power bank.\nAina mukanani ovat:\nLompakko (olen jämähtänyt pieneen lompakkoon, joka sujahtaa helposti vaikka ihan vain taskuun)\nKuulokkeet (siirryin vastikään iphoneen ja samalla ekaa kertaa ikinä langattomiin kuulokkeisiin, nämä ovat Sonyn vedenkestävät kuulokkeet*)\nKännykkä (tai joskus kaksi)\nHuulipuna (tai joskus useampi, niitä vain tapaa unohtua laukun pohjille ja taskuihin)\nLäppäri (plus laturi)\nPieni meikkipussukka, jossa muutama oleellinen tuote meikin paikkailuun (tämä nykyiseni vetelee ihan viimeisiä, ja vetoketjukin on jo hajonnut, joten pitää pitää kiinni hiuslenksulla, mutta jotenkin vain en ole saanut aikaan hankkia uutta vaikka se on muistaakseni ollut rikki koko tämän vuoden.)\nYleensä mukana kulkee myös:\nKangaskassi (mahdollisia kaupassa/postissa poikkeamisia varten)\nPower bank (tai laturi)\nAurinkolasit (tai muu sään mukainen varuste, kuten vaikka sateenvarjo)\nNäiden lisäksi mukana saattaa olla vaatetusta, kuten huivi, neuletakki tai joskus jopa vaihtokengät. Mutta tyypillisemmin pärjään ilman, etenkin näin kesäkautena.\nPienessä laukussa koko määrittää paljon mukana kuljetettavaa. Tämä ehkä eniten käyttämäni Coccinellen pikkulaukku on varsinainen tilaihme pieneksi laukuksi. Osin ehkä vaikuttaa, että nahka on pehmeää ja mukautuu erikokoiseen sisältöön. Onpa siellä joskus jopa kamerakin kulkenut mukana! En tyypillisesti pidä niin pienistä laukuista, että mukaan mahtuu tyyliin vain kännykkä, avaimet ja maksukortti, se tuntuu vähän turhan hankalalta.\nPienessä laukussa mukanani kulkee:\nHuulipuna (tai kaksi)\nEsimerkiksi tähän Coccinelleen mahtuu näiden lisäksi hieman muutakin, eli joskus mukana on myös käynnykän laturi tai power bank tai esimerkiksi aurinkolasit.\nKuvissa näkyvä Woufin läppäritasku on muuten ihan vähän aikaa sitten hankkimani (tai oikeasti sain sen mamalta lahjaksi yrittäjyyden alun kunniaksi), ja rrrrrakastan sitä. Tein edellisen läppärisuojan kohdalla sen virheen, että ostin nätin, mutta karhean kangaspintaisen, mikä tarkoitti sitä, että se alkoi rispaantua todella nopeasti. Nyt siis halusin ehdottomasi sileän ja napakan kangaspinnan, jotta se kestää jatkuvaa sullomista laukkuun. Chilly’sin kestopullo* on ihan kevyt sekä just sopivan kapea työnnettäväksi laukun reunaan.\nSadetanssi punaisissa koroissa\nsyyskuu 12, 2019 at 12:24\nHei mistä tuo kamerapussukka on? Tuon kokoinen ja mallinen jo tovin ollut hakusessa:)\nsyyskuu 13, 2019 at 19:47\nMoikka! Tämä on Bag-allin kamerapussukka (ollut kovassa käytössä kun on pehmeä ja suojaa kameraa, muttei vie turhaa tilaa) ja löytyy heidän verkkokaupastaan: https://www.bag-all.se/collections/my-cases/products/camera-my-cases (siellä myös vaikka mitä muuta ihanaa) :)\nsyyskuu 13, 2019 at 21:52\nKiitos vastauksesta! En ollutkaan ennen kuullut Bag-all merkistä, täytyy todellakin tutustua kauppaan :)


EU saanut tarkastamatonta lihaa Yhdysvalloista - Ulkomaat - Uutiset - MTV.fi\nEU saanut tarkastamatonta lihaa Yhdysvalloista\nUlkomaat Julkaistu 19.09.1998 02:34\nYhdysvaltojen sanotaan toimittaneen EU:lle tarkastamatonta lihaa. Yhdysvaltain maatalousministeriön entinen viranomainen kertoo, että eläinlääkärit painostettiin hyväksymään lihanvientitodistukset, vaikka kyseessä oli ollut tarkastamatonta lihaa.\nEläinlääkäreiden mukaan lihoja ei oltu tarkastettu siten kuin olisi kuulunut. Lihat ovat voineet sisältää esimerkiksi hormooneja tai tuberkuloosia. EU:n lisäksi tarkastamatonta lihaa on viety myös Venäjälle ja Kanadaan.\nAlgeriassa jälleen pommi-isku Siperian metsäpalot eivät hellitä


Maito2020 – tehosta nurmenviljelyä - Maito ja me\nMaitotilayrittäjä Antti Yli-Hynnilä Peltoparturit-elinkeinoyhtymästä avasi viljelijäpuheenvuorossaan yrityksen nurmenkorjuustrategiaa ja nurmenviljelyn näkemyksiään. ”Yrityksen menestystekijä ja kantava voima ovat hyvät työntekijät”, Yli-Hynnilä totesi. Kuva: Anu Artjoki\nMaito2020 – tehosta nurmenviljelyä\n”Miten paljon suomalainen syö säilörehua päivässä?” -kysymys aloitti Maito2020 seminaarin Härmässä 8.12.2016.\nYara Suomi, Valio Artturi® ja Valion hankintaosuuskunnat järjestivät ”Tehoa nurmesta!” Maito2020-nurmiseminaarin 8.–9. joulukuuta Härmässä. Nurmenviljelyyn pureuduttiin kaksi päivää kotimaisten huippuasiantuntijoiden alustusten, kotimaisen ja ulkomaisen viljelijäpuheenvuoron ja tilojen täsmäneuvonnan keinoin. Onnistunutta seminaaria kevensivät yleisöäänestykset tärkeimmistä ja mielenkiintoisimmista aiheista sekä sopivan väljäksi rakennettu aikataulu.\n”Suomalaisella maidontuotannolla on edellytykset pärjätä kansainvälisessä kilpailussa”, Osuuskunta Maitosuomen toimitusjohtaja Reima Luomala tiivisti ydinviestinsä kuulijoille seminaarin aluksi.\nValio on perinteisesti vienyt maitotuotteita maailmalle laajalti – suurimpia vientimaita ovat muun muassa Kiina ja Ruotsi. Herapohjaisia maitojauheita on viety Kiinaan jo vuosikymmenien ajan, nyt on aloitettu myös kuluttajajauheiden myynti kiinalaisessa verkkokaupassa. Muita suuria vientimaita ovat esimerkiksi Hollanti, myös Ranskaan viedään voita sekä USA:han juustoja ja voita.\n”Maailmassa tarvitaan maitoa yhä enemmän, ja Valion laktoosiosaaminen on maailman huippua. Euroopassa maidon kulutus ei enää kasva rajattomasti. Sen sijaan esimerkiksi Intiassa maidonkulutuksen ennustetaan kasvavan vuosien 2014–2024 välillä 120 prosenttia: alle 25-vuotiaita on maassa enemmän kuin Euroopassa väestöä yhteensä”, Luomala kertoi maidon maailmanmarkkinoiden näkymistä.\nEuroopassa tuotettu maitomäärä on Luomalan mukaan kasvanut viidessä vuodessa 15 miljardia kiloa. Suurimpia kasvumaita ovat olleet Hollanti, Saksa ja Irlanti.\nRehuanalyysi = palaute rehuntuotannon onnistumisesta\nValio Artturi® tiimin säilörehuosaaja, tuotantoneuvoja Sari Perälä kertoi Valioryhmän nurmianalysoinnista muistuttaen, että säilörehu-, korjuuaika- ja raaka-ainenäytteiden analysointi on maksutonta valiolaisissa osuuskunnissa.\nOsuuskunta Maitosuomen tuotantoneuvoja, Valio Artturi® tiimin säilörehuosaaja Sari Perälä kertoi yrittäjille miten Valioryhmän yrittäjille ilmaisia nurmianalyysejä kannattaa hyödyntää.\n”Pääasia ei ole, että analyysejä otetaan, vaan niiden tulosten on johdettava tilatason toimenpiteisiin”, Perälä totesi. ”Ruokinnan suunnittelun ammattilaisia kannattaa hyödyntää.”\nTiloista 73 prosenttia lähettää näytteitä analysoitavaksi. Perälän mukaan ruokinnansuunnittelussa on paljon ilmaa, jos säilörehua ei analysoida. Hän vinkkaa hyödyntämään analyysejä muuhunkin kuin ruokintasuunnitelman tekoon: esimerkiksi peltopuolen, siilotyöskentelyn jne. kehittämiseen.\nMyös kivennäisanalyysejä kannattaa teettää. Jos rehussa on palkokasveja, tehdään rehusta automaattisesti suppea kivennäisanalyysi (kalsium, kalium ja fosfori). Laaja kivennäisanalyysi määrittää näiden lisäksi muun muassa rehun hivenaineiden pitoisuuksia.\nPerälän esityksen lomassa osallistujat saivat äänestää, mikä tekijä Valio Artturi® analyysissä on mielenkiintoisin tieto omalla tilalla: kuiva-aine, D-arvo, syönti-indeksi, laatuarvosana vai jokin muu? Tiloista 46 prosentille tärkein tieto oli sulavuus eli D-arvo ja seuraavaksi tärkeimmäksi äänestettiin syönti-indeksi 30 prosentin tuloksella.\n”Valitut tavoitteet saavutetaan toimimalla systemaattisesti niiden eteen. Nurmipienryhmiin kannattaa ehdottomasti liittyä!”, Perälä vinkkasi kuulijoille esityksensä lopuksi.\nNurmessa viisi niittoa\nSeminaarissa luennoinut maitotilayrittäjä Herman Bakhuis kertoi, että myös Hollannissa tiedon jakaminen ja benchmarkaus on yleistä viljelijöiden keskuudessa. Bakhuis toimii paikallisen osuustoiminnallisen meijerin, FrieslandCampinan, 8. piirin puheenjohtajana.\nMaitotilayrittäjä Herman Bakhuis ja puoliso Bernadien kertoivat hollantilaisesta maidontuotannosta ja oman tilansa nurmistrategiasta.\nBakhuisin tilalla tuotetaan maitoa vuodessa noin kolme miljoonaa litraa. Työssä on mukana yrittäjän lisäksi perheen kolmesta pojasta vanhin sekä yksi työntekijä. Bakhuis on kasvattanut tilaansa hiljalleen 45 lypsävästä ja 20 hehtaarista 350 lypsävään ja 112 hehtaariin.\nTilalla lypsyn hoitaa viisi Lelyn A3 lypsyrobottia. Keskituotos on 10 500 kiloa/lehmä, maidon rasvapitoisuus 4,3 prosenttia ja valkuaispitoisuus 3,5. Bakhuisin tilalla on myös Bed&Breakfast-toimintaa, josta vastaa yrittäjän puoliso Bernadien Bakhuis.\nApila, raiheinä ja timotei ovat Bakhuisin nimeämät nurmien yleiset kasvilajit. Tilalla nurmi niitetään kasvukauden aikana viisi kertaa: ensimmäinen niitto on toukokuun alussa ja viimeinen lokakuun lopussa. Kauimmaiset lohkot sijaitsevat noin viiden kilometrin päässä.\nNurmien korjuussa kasvusto niitetään iltapäivällä, pöyhitään kerran sekä karhotetaan korjuuta varten, seuraavana päivänä nurmi korjataan laakasiiloihin omalla noukinvaunulla. Rehun kuiva-ainetavoite on 40–45 prosenttia.\nSiilotyöskentely on Bakhuisin mukaan kaiken A ja O. Rehu peitetään kahdella eri paksuisella muovilla ja muovin päälle levitetään 25 senttiä hiekkaa. Jos on huonot korjuuolosuhteet, käytetään säilöntäaineita.\nHollannissa 18 000 maitotilaa\nHollannissa valtaosa maitotiloista on perheviljelmiä, joilla on keskimäärin 90 lypsylehmää, 50 hehtaaria nurmea, 10 hehtaaria maissia ja vuosittainen maidontuotanto noin 740 000 kiloa. Keskituotos on noin 8 300 kiloa.\nVille Sillanpää (oik.) keskusteli Valio Artturi® kehityspäällikkö Laura Nyholmin ja Valio Artturi® säilörehuosaaja Jari Korvan kanssa tilansa rehuasioista täsmäneuvonnassa. Sillanpää kertoi tilan tavoitteena olevan automaattitilalle sopivat säilörehut. Kolmikko tutki tilan rehuanalyysit ja keskusteli rehujen käytöstä ruokinnassa.\nMaassa on kaikkiaan 1,6 miljoonaa lypsylehmää, 18 000 maitotilaa ja 1,2 miljoonaa hehtaaria nurmea. Bakhuisin mukaan Hollanissa tuotettiin vuonna 2015 13,6 miljardia litraa maitoa – siitä yli puolet käytetään juustonvalmistukseen. Maassa tuotetusta maidosta 35 prosenttia kulutetaan kotimaassa, 45 prosenttia viedään EU-maihin ja 20 prosenttia EU:n ulkopuolelle. Kaksi kolmesta lehmästä pidetään siis nimenomaan vientiä varten. Bakhuis kertoo, että maassa riittää kunnianhimoisia maitotilayrittäjiä, jotka haluavat kasvattaa tuotantoaan – siitä syystä maidosta on ylituotantotilanne.\nMutta miten paljon suomalaiset syövät säilörehua päivässä maito- ja naudanlihatuotteiden muodossa? Oikea vastaus on: 2,5 kiloa.


Willemstad - Hotellit | Hae ja vertaile loistavia tarjouksia trivagossa\nHotellit – Willemstad, Curacao\nLöydä kaikki hotellit lähellä kohdetta Willemstad\nLöydä halvin hotelli kohteesta Willemstad!\nCuraçao Resort Spa & Casinotarjousta alkaen 184 €\nHotelli Curaçao Resort Spa & Casino Willemstad\nJos Curacao on matkasi kohteena, Breezes Curacao Hotel on sijainniltaan erinomainen riippumatta siit, oletko liikematkalla vai lomalla. Hotellin kaikissa huoneissa on hotellin luokkaa vastaava varustelutaso, joka tekee asumisen mahdollisimman mukavaksi. Jokaisessa huoneessa on ilmastointi, hiustenkuivain, internet-yhteys, tallelokero huoneessa, televisio, minibaari, mikroaaltouuni, keittokomero. Curacao tarjoaa paljon nhtv, ja hotellissasi voit nauttia useista palveluista, mm. myymlit hotellissa, hissi, baari, pesula, kokous-/bankettitilat. Nauttiaksesi lomastasi viel enemmn voit rentoutua hotellin vapaa-ajan aktiviteettien parissa. Niihin kuuluu mm. hieronta, kuntosalipalvelut, sauna, uima-allas (ulkona), hotellin oma uimaranta. Rikas kulttuuri ja nykyaikaiset mukavuudet yhdistyvt tss hotellissa, tehden lomastasi ikimuistoisen. Tehdksesi varauksen Breezes Curacao Hotel Curacao -hotelliin valitse vain matkustuspivsi ja tyt suojattu varauslomakkeemme. lisää\nCuraçao Marriott Beach Resorttarjousta alkaen 5 €\nHotelli Curaçao Marriott Beach Resort Willemstad\nJos Curacao on matkasi kohteena, Marriott Beach Resort on sijainniltaan erinomainen riippumatta siit, oletko liikematkalla vai lomalla. Hotellin kaikissa huoneissa on hotellin luokkaa vastaava varustelutaso, joka tekee asumisen mahdollisimman mukavaksi. Huoneissa on hyvll maulla toteutettu varustelu, mm. huoneita ei-tupakoiville, ilmastointi, pivn lehdet, pyt, hiustenkuivain, silityslauta, tallelokero huoneessa. Valitse kohteeksesi Curacao ja yvy tss hotellissa - tulet nauttimaan kaikista palveluista, mit tmn luokan hotellilta sopii odottaa. Hotelli tarjoaa mys urheilu- ja vapaa-ajan aktiviteetteja, mm. uima-allas (lasten), poreamme, tenavakerho, kuntosalipalvelut, sauna. Curacao ja sen monet hotellit ovat monien matkailijoiden suunnitelmissa. Tmn hotellin valitessasi pset nauttimaan sen keskeisest sijainnista ja miellyttvst ympristst. Varataksesi helposti huoneen Marriott Beach Resort -hotellissa syt matkustuspivsi suojattuun varauslomakkeeseemme ja seuraa annettuja ohjeita. lisää\nRenaissance Curacao Resort & Casinotarjousta alkaen 138 €\nHotelli Renaissance Curacao Resort & Casino Willemstad\nRenaissance Curacao Resort & Casino Curacao on kaupungin hotellien ehdotonta krke. Renaissance Curacao Resort & Casino sijaitsee keskeisell paikalla ja tunnetaan hyvst palvelustaan ja modernista varustelustaan. Huoneissa on savuttomia huoneita, maksulliset filmit, hiustenkuivain, kahvin/teenkeitin. Valitse kohteeksesi Curacao ja kytettvisssi ovat tmn hotellin peruspalvelut, mm. myymlit hotellissa, hissi, baari, kokous-/bankettitilat, ravintola, huonepalvelu. Lisksi voit rentoutua hotellin urheilu- ja vapaa-ajan palveluiden parissa, mm. golf-rata (hotellin yhteydess), sauna, uima-allas (ulkona), hotellin oma uimaranta. Curacao ja sen monet hotellit ovat monien matkailijoiden suunnitelmissa. Tmn hotellin valitessasi pset nauttimaan sen keskeisest sijainnista ja miellyttvst ympristst. Varataksesi huoneen Renaissance Curacao Resort & Casino -hotellista valitse matkustuspivsi ja lhet tiedot suojatun varauslomakkeemme avulla. lisää\nVilla In Blue Bay Ocean Resorttarjousta alkaen 69 €\nHotelli Villa In Blue Bay Ocean Resort Willemstad\nHuoneistossa on kaksi suurta makuuhuonetta, joissa on suljettu kylpyhuone, kolmas makuuhuone jakaa kylpyhuoneen ja sopii erinomaisesti pienemmille vieraille. Kaikissa huoneissa on ilmastointilaitteet ja rakennettu kaappeja. Pienempi pesuhuone sijaitsee lähellä sisäänkäyntiä jokaisen käytön käyttöön. Keittiössä on kaikki tarvittavat laitteet. Pieni keittiön baari kutsuu ystäväsi katsomaan sinua ruoanlaittoon ja käydä hyviä keskusteluja. Sisätiloissa on myös istuinalue, jossa on televisio. Ilmainen wifi antaa sinulle aina mahdollisuuden käyttää netflixia tai vastaavia palveluntarjoajia. Se on tarpeeksi nopea useammalle kuin yhdelle käyttäjälle tuolloin. . Suurten liukuovien kautta voit laajentaa olohuoneesi ulkopuolelle ja nauttia kauniista suurista kuistista. Se on tarpeeksi iso toiselle istuinalueelle ja suuri ruokapöytä, joka sopii jopa 8 henkilöä. Meillä on myös kaksi aurinkotuoleja kannella, riippumatossa seuraa pian. Kaiken kaikkiaan se on täydellinen ulkopuolella oleskelutila nauttia kauniita iltoja carribean. lisää\nCuracao Ocean Resort Top Rated. Now Summer Sale Discount Ask For It!tarjousta alkaen 5 €\nHotelli Curacao Ocean Resort Top Rated. Now Summer Sale Discount Ask For It! Willemstad\nCuracao Ocean Tortuga sijaitsee ihanteellisella paikalla kävelyetäisyydellä Sea Aquarium -rannasta, jossa on paljon yöelämää ja viihdettä. On hiljattain rakennettu Mambo Beach Boulevard monia erilaisia ?? ravintoloita, rantabaareja, sukellus, kuntosali, kylpylä, pienet kaupat ja kasino. \_r\_n\_r\_nHistoriallinen Willemstad on vain 10 autoa minuutin päässä. On olemassa useita mielenkiintoisia museoita, kaunista arkkitehtuuria ja vanhin synagoga läntisen pallonpuoliskon.\_r\_n\_r\_nTurvattu lomakylä on yksityinen ranta ja suuri uima-allas. On laguuni snorklausta ja uintia varten ja oma pysäköintialue varattu sinulle. Bussikuljetus kulkee päivittäin läheiselle ruokakaupalle avuksesi. Julkinen liikenne ja taksit ovat saatavilla keinona.\_r\_n\_r\_nHiljattain rakennettu huoneisto on tilava ylellinen ja voi nukkua 6 henkilöä viihtyisissä huoneissa on oma kylpyhuone. On täysin varustettu moderni keittiö ja pesutupa. Näkymä patio on henkeäsalpaava valtameren yli, uima-allas ja trooppinen puutarha. \_r\_n\_r\_nHotellissa on ilmainen langaton internetyhteys, taulu-tv kaapelikanavilla, DVD-soitin ja musiikkijärjestelmä.\_r\_n\_r\_nCuracao Ocean Resort on todella yksi TOP-paikoista saarella! Istu alas ja rentoutua, lomasta juuri alkanut! lisää\nHeerlijke Tropen Villa Met Zwembad En Een Schitterend Uitzicht Vanaf €150,- P/ntarjousta alkaen 297 €\nHotelli Heerlijke Tropen Villa Met Zwembad En Een Schitterend Uitzicht Vanaf €150,- P/n Willemstad\nTämä trooppinen Villa on ylellinen ja tyylikkäästi sisustettu. Huvilassa on 4 makuuhuonetta (ilmastointi), 3 kylpyhuonetta (kuumalla vedellä), moderni keittiö, jossa kaikki rakennettu laitteissa, tilava olohuone, jossa oleskelutila sohva, taulu (sis. Row kanavat), rajoittamaton WiFi ja seroundset. Ulkona ihana edessä ja takana kuisti on upeat näkymät Table Mountain ja Spanish Water, suuri suljettu trooppinen puutarha, kaunis uima-allas puinen aurinkotuoleja ja palapa varjossa. On myös katettu autokatos 2 autolle, jossa sähköinen portti, varashälytin, tallelokero, puhelin ja rajoittamaton langaton internet, kuten pyyhkeet, liinavaatteet ja astiat.\_r\_n\_r\_nVilla on vain 5 vuotta vanha ja erittäin tyylikkäästi sisustettu. Paikka rentoutua täydellisesti ja nauttia fantastinen loma. Keskeinen sijainti huvila sen yöelämää, ravintoloita, kahviloita ja suosittu rannat ovesi. lisää\nHotellit – Curacao 3599 hotellia tarjousta alkaen 22 €\nHotellit – Nieuwpoort 10 hotellia tarjousta alkaen 184 €\nNähtävyydet - Willemstad


Stokke Xplory V6 Rattaat - Vaunu-aitta\nStokke Xplory nostaa lapsesi lähemmäs sinua ja auttaa teitä tutkimaan maailmaa yhdessä. Kasvaa lapsesi mukana - ainoat rattaat jotka tarvitsette. Optimaalista turvallisuutta ja joustavuutta sinulle ja lapsellesi.\nTuotekoodi : STXPLRV6S\nValitse... Stokke Xplory V6 Silver runko/Brown työntöaisa +650,00 € Stokke Xplory V6 Silver runko/Black työntöaisa +650,00 € Stokke Xplory V6 Black runko/Brown työntöaisa +650,00 € Stokke Xplory V6 Black runko/Black työntöaisa +650,00 €\nValitse... Stokke Istuinosa Grey Melange +399,00 € Stokke Istuinosa Black Melange +399,00 € Stokke Istuinosa Deep Blue +399,00 € Stokke Istuinosa Black +399,00 € Stokke Istuinosa Red +399,00 € Stokke Istuinosa Lotus Pink +399,00 € Stokke Istuinosa Brushed Grey +499,00 € Stokke Istuinosa Brushed Lilac +499,00 € Stokke Istuinosa Athleisure Pink +499,00 € Stokke Istuinosa Athleisure Green +499,00 €\nStokke Xplory nostaa lapsesi lähemmäs sinua ja auttaa teitä tutkimaan maailmaa yhdessä. Kasvaa lapsesi mukana - ainoat rattaat jotka tarvitsette.\nOptimaalista turvallisuutta ja joustavuutta sinulle ja lapsellesi.\nStokke Xplory rattaat kasvavat sinun ja lapsesi mukana. Säädettävä istuin nostaa lapsen lähellesi, ja rohkaisee hänta katsekontaktiin. Näin lapsi saa helposti yhteyden vanhempiensa kanssa ja kokee olonsa turvalliseski: tämä on pienelle lapselle kakista mukavin asento. Myöhemmin voit kääntää istuimen menosuuntaan, jotta isompi lapsi voi katsella ja tutkailla maailmaa. Säädä jalkatukea sen mukaan kun lapsesi jalat kasvavat pituutta, ja syvyyttä vauvapehmusteen avulla siten, että hän istuu mukavasti minkä ikäisenä tahansa. Stokke Xploryn kookkaat takapyörät ja urheilulliset, ohjaavat, helposti kääntyvät etupyörät tekevät työntämisestä helppoa tiukoissakin kadunkulmissa. Pyörien väli on ratkaistu ilman akselia, ja tämä jättää mahdollisimman paljon jalkatilaa vaunuja työntävälle.\nLisäturvallisuutta Stokke Xplory -rattaisiin tuovat säädettävät viispistevyöt. Stokke Xplory täytää kaikki kansainväliset turvallisuusmääräykset.\nPaikoillanne, valmiit, työnnä!\nTyöntöaisan korkeus ja kallistuskulma ovat säädettävissä rattaita työntävän henkilön koon mukaan (korkeus 69 - 116 cm).\nSäädettävä jalkatuki lisää turvallisuuden tunnetta ja antaa lapselle mahdollisuuden liikkua vapaasti.\nViisipistekiinnitys valjaissa lisää turvallisuutta.\nKaksi istumissuuntaa - Katse eteen - tai taaksepäin.\nKorkeussäädettävä istuin josta lapsen on mukava tutustua ympäristöönstä.\nTakapyörien väli on riittävän suuri, jotta isokokoinen henkilö voi rattaita työntäessään kävellä luonnolisesti ja mukavasti.\nNostaa lapsesi lähemmäs sinua.\nMiltä tuntuisi elää maantasossa, toisten jalkoja tuijotellen? Unohdamme helposti, että lapset eivät aina pääse katsomaan maailmaa näköalapaikalta. Heitä työnnetään kaupungilla polviemme korkeudella, eristyksissä meistä ja muusta maailmasta. Stokke Xploryn ainutlaatuinen istuimen korkeussäätö nostaa lapsesi turvallisesti samalle tasolle kanssasi. Tämä vahvistaa suhdettanne, lisää vuorovaikustusta ja rohkaisee kehitykselle välttämättömään katsekontaktiin - samalla kun te tutkitte maailmaa yhdessä.\nAinoat rattaat jotka tarvitsette.\nTärkeintä on, että sinä ja lapsesi voitte seikkailla yhdessä mahdollisimman turvallisesti ja sujuvasti. Ja tietysti tyylillä. Stokke Xplory - rattaat ovat helppokäyttöinen ja älykäs keksitö, jota sekä sinun että lapsesi on ilo käyttää ja käsitellä. Ne on suunniteltu tukevan keskirungon ympärille, joten ne ovat erittäin vakaat ja turvalliset työntää. Rattaat on myös helppo kasata ja varastoida. Stokke Xplory - rattaat mukautuvat kaikkiin lapsesi kehitysvaiheisiin. Kantokopasta vauvasi siirtyy kasvaessaan säädettävään istuimeen, kun maailma ympärillä alkaa kiinnostaa. Stokke Xplory kasvaa lapsesi mukana - ainoat rattaat jotka tarvitsette.\nKorkeus: 81 - 130 cm, pituus: 72 - 130 cm, leveys: 57 cm.\nKasattuna: korkeus: 42 cm, pituus: 99 cm, leveys: 57 cm.\n1 x Stokke Xplory rattaat\n6 kk - 3 vuotta+ (enintään 15 kg)\nAlumiini, muovi, PVC\nKokoontaitettuna 42 x 99 x 57 cm (K x P x L), Leveys 57 cm\nArvosteltava tuote: Stokke Xplory V6 Rattaat\nAlkaen: 559,00 €\nStokke Mukiteline adapteri\nStokke Xplory Rider seisomateline


Minulle on tärkeää, että hyvinvointipalveluilla turvataan ihmisen kokonaisvaltainen hyvinvointi iästä riippumatta. Hyvinvointia tukevat palvelut ovat kaiken perusta ja jokainen ihminen tarvitsee jossakin elämänvaiheessa hyvinvointipalveluita.\nPeruspalvelut, ennaltaehkäisevät ja matalan kynnyksen palvelut ovat avainasemassa, jotta ihmisen kokonaisvaltainen hyvinvointi on mahdollista, ja jottei raskaampia palveluja välttämättä tarvittaisi.\nOn myös tärkeää, että asiakkaalle pystytään tarjoamaan oikea-aikaiset ja sujuvat palvelut. Asiakkaan tulee olla keskiössä ja palveluiden asiakasta varten.\nPerus-, ennaltaehkäisevät ja matalan kynnyksen palvelut ihmistä lähellä - monin eri keinoin\nPeruspalvelujen tulee olla ihmistä lähellä. Kaikkia palveluja ei pystytä tarjoamaan lähipalveluna, mutta on tärkeää, että peruspalvelut ja matalan kynnyksen palvelut ovat lähellä. Lisäksi opiskeluhuollon palveluiden on tärkeä säilyä lähellä, eli kouluissa.\nPerusterveydenhuolto, mielenterveys- ja päihdepalvelut, ennaltaehkäisevät sosiaalihuollon palvelut sekä pelastustoimen palvelut ovat tärkeitä lähipalveluja. Matalan kynnyksen palvelut ovat nimensä mukaisesti rakennettu niin, että kynnys niihin hakeutumiseen olisi mahdollisimman matala. Nämä palvelut ovat myös tärkeässä asemassa osana syrjäytymisen ehkäisemistä ja haavoittuvassa asemassa oleville ihmisille.\nOn myös mahdollista, että palvelut tulevat ihmisen luo, eikä ihminen palveluiden. Tämä voidaan toteuttaa esimerkiksi kotikäynnein eli liikkuvalla palvelulla ja etä- sekä digiratkaisuilla. On myös muistettava, että kaikki eivät pysty käyttämään etä- ja digitaalisia palveluita, ja se tulee huomioida. Henkilöille, jotka eivät pysty käyttämään digitaalisia palveluita tulee olla muita ratkaisuja ja henkilöille, jotka eivät hallitse niiden käyttöä tulee olla opastusta.\nHienoa on se, että sotevalmistelussa tehdään jo paljon kehittämistä ja valmistelua tulevaa muutosta varten ja hyvää valmistelua onkin jo tehty ja edelleen jatketaan! Esimerkiksi matalan kynnyksen palveluille on kehitetty omas konseptia, kuten monelle muullekin.\nVaativat erikoissairaanhoidon palvelut puolestaan on hyvä olla keskitettynä riittävän suuriin yksiköihin potilasturvallisuuden ja erikoisosaamisen vuoksi.\nSosiaali- ja terveydenhuollon sujuva yhteistyö\nSosiaali- ja terveydenhuollon välistä yhteistyötä tulee kehittää ja tiivistää. Monet ihmisten asiat kietoutuvat yhteen, ja ihminen on psyko-fyysinen kokonaisuus. Sosiaali- ja terveydenhuollossa tehdään yhteistyötä, mutta näkemykseni mukaan se vaatii yhä paljon lisäämistä ja kehittämistä.\nSosiaalihuolto ja terveydenhuolto ovat toisistaan erillisiä, myös tietojärjestelmiltään. Jotta asiakas saa itselleen oikean ja parhaan avun, on sujuva yhteistyö sotepalveluissa hyvin tärkeää. Myös tätä teemaa työstetään jo sotevalmistelussa, missä olen ilolla mukana.\nAsiakkaan tulee olla keskiössä, ja yhteistyö on asiakkaan etu. Yhteistyö on myös sote-ammattilaisen etu. Tärkeää on, että yhteistyöhön konkreettisesti panostetaan ja sille on aikaa. Ammattilaisten tulee myös olla toistensakin tavoitettavissa. Soteammattilaisten tulee tuntea toistensa työ ja kyetä tunnistamaan, koska asiakkaan asiassa yhteistyö on tarpeen. Tämä edellyttää toimivia ja säännöllisiä yhteistyörakenteita ja organisaatiokulttuurin tarkastelua.\nYhteistyön kehittäminen on ollut minulle aina työssä tärkeää ja uskon, että yhteistyöllä saavutetaan aina enemmän kuin yksin. Kokonaisvaltainen ote asiakkaan asioista edellyttää usein monitoimijaista yhteistyötä.\nTällä hetkellä sosiaali- ja terveydenhuollon toimintatavat ovat jokseenkin organisaatiolähtöisiä, vaikka työ tehdään ihmisiä, kuntalaisia, asiakkaita varten.\nAsiakas on oman elämänsä asiantuntija ja asiakkaan tulee olla keskiössä soteuudistuksessa ja palvelujen asiakkaan kannalta sujuvia ja selkeitä. Palveluiden jakautuminen useisiin eri siiloihin ei ole asiakkaan näkökulmasta sujuvaa eikä selkeää. Näen tärkeäksi, että hakeutuessaan palveluihin asiakas ei ole organisaation mielestä "väärässä paikassa" ja joudu sukkuloimaan useisiin erillisiin yksiköihin tai joudu lähetetyksi pois. Organisaatioiden ja järjestelmien tulee myös tukea ammattilaisten työskentelyä ja yhteistyötä.\nLasten ja nuorten palvelut tulee saada kuntoon, ja esimerkiksi lasten ja nuorten mielenterveyspalvelut sille tolalle, että sinne myös pääsee kun on tarve. Tilanne, missä pääsyä joutuu odottamaan kuukausia, on kohtuuton lapsille ja nuorille. Tämä on asia, joka tulee ehdottomasti saada kuntoon nopeasti. Erityislasten asiat, kuten neuropsykiatrian tai autismin kirjon häiriöt, ovat minulle tuttuja ja tahdon, että lapset ja nuoret pääsevät tutkimuksiin ripeästi, ja saavat tarvitsemansa tuen oikea-aikaisesti.\nTämä on tärkeää, jotta asiakas saa parhaan avun. Henkilöstön hyvinvointi on myös asiakkaiden etu. Hyvinvointipalveluiden tehtävät ovat vaativaa asiakastyötä, ja työntekijöiden hyvinvoinnin tukeminen on ensiarvoisen tärkeää. Kun työntekijät voivat hyvin, he ovat myös sitoutuneempia.\nResurssipulaa on niin hoitohenkilökunnassa kuin lääkäreissä ja sosiaalityöntekijöissä. Esimerkiksi rekisteröityjä sosiaalityöntekijöitä on Suomessa n. 2500 enemmän kuin sosiaalityöntekijöiden vakansseja, joten tämän hetkinen pula sosiaalityöntekijöistä ei johdu siitä, että koulutusta olisi liian vähän, vaan työntekijät päätyvät muihin asiantuntijatehtäviin. Erityisesti julkinen terveydenhuolto kärsii lääkäripulasta. Sosiaalityöntekijöistäkin pula on nimenomaan julkisella sektorilla. Nämä kertovat siitä, että toimenpiteitä tarvitaan.\nResurssivaje vaikuttaa usein valitettavasti myös palvelun antamiseen ja saamiseen. On löydettävä toimivia keinoja, jotta työntekijät voivat hyvin eivätkä väsy työssä tai työhön ja jotta tekijät löytyvät työhön hyvinvointialueille.\nSosiaali- ja terveydenhuollon toimivan yhteistyön lisäksi jatkossakin tullaan tekemään yhteistyötä kuntien, yrityksien ja järjestöjen kanssa. Nämä ovat olennaisia hyvinvointialueen sidosryhmiä. Vaikka hyvinvointipalvelut siirtyvätkin kunnilta hyvinvointialueille, yhteistyötä jatketaan kunnan ja järjestöjen kanssa ja palveluita myös edelleen ostetaan yrityksiltä.\nJärjestöt tarjoavat paljon yleishyödyllisiä palveluja ja Suomessa on yli 10 000 sosiaali- ja terveysalan järjestöä. Järjestöjen toiminta edistää ja vahvistaa myös asukkaiden hyvinvointia. Järjestöjen kokemustieto on hyödyllistä tietoa hyvinvointialueille ja sitä voidaan hyödyntää päätöksenteossa.


OP2v - Opiskelu, työelämä ja ammatinvalinta\nPeda.net > Kouvola > Kouvolan lukiokoulutus > Valkealan lukio > Opiskelijalle > Oppiaineet > Opinto-ohjaus > OP2v > OP2v - Opiskelu, työelämä ja ammatinvalinta\nValtakunnallinen opinto-ohjauksen syventävä kurssi\nTervetuloa suorittamaan lukion opinto-ohjauksen syventävää kurssia OP2!\nKurssi koostuu kymmenestä melko laajasta tehtävästä, jotka tehdään peda.nettiin.\nTehtävien tekeminen kannattaa aloittaa heti ja niitä on hyvä työstää pikkuhiljaa eteenpäin. Kertarysäyksellä tekeminen on varmasti uuvuttavaa ja lisäksi se ei ole jatko-opiskelupohdintaprosessin kannalta niin hyödyllistä kuin tasainen asioiden muhittelu.\nOP2-tehtävät tulee olla tehtynä 3. jakson koeviikon loppuun mennessä!\nKurssi suoritetaan itsenäisesti tehtäviä tehden, mutta apua, vinkkejä ja ohjeita tehtävien tekemiseen saa opinto-ohjaajalta.\nTee TE-palveluiden ammatinvalintaohjelma (AVO), joka antaa sinulle tietoa eri koulutus- ja ammattialoista.\nOhjelma kattaa noin 300 ammattia ja ammattiin johtavaa koulutusta, ja sivuilta löytyy myös oppilaitokset, joissa eri koulutusta annetaan. AVO:n avulla voit arvioida omia kiinnostuksiasi ja kykyjäsi ja pohtia, mitä toivot ammatiltasi.\nälä vastaa tasapaksusti, vaan klikkaa rohkeasti asioita myös äärilaitoihin, jotta testi antaisi mahdollisimman hyvän kuvan tilanteestasi! Jotkut asiat ovat tietenkin "ihan ok", mutta pyri äärilaitoihin.\nMene sivulle https://asiointi.mol.fi/avo/responsive/login.xhtml ja rekisteröidy palveluun. Kirjaa tunnukset tämän tehtävän vastaukseen, jotta niihin voi tarvittaessa palata yhdessä opinto-ohjaajan kanssa.\nTee testin kaikki osiot (Kiinnostukset 1-6 ja Työn sisältö 1-4)\nTarkastele "Omat tulokset" -sivua ja raportoi seuraavat asiat (luo merkintä):\nMitkä 30 ammattia ovat kärjessä ja mitkä niistä herättävät sinussa kiinnostusta? Puuttuuko jokin pohtimasi ammatti "kärkilistasta"? Jos olet pohtinut jotain ammattia, niin miltä sijalta se tai siihen liittyvä ammatti löytyy?\nMitkä ovat testin mukaan viisi sinulle tärkeintä ominaisuutta työssä (klikkaa näytä kaikki)? Mitä lisäisit näihin tai ottaisit pois?\nMinkä kiinnostustyyppikoodin testi sinulle antoi ja mitä se tarkoittaa? Löydätkö itsesi kiinnostustyyppikuvauksista? Mistä olet samaa mieltä, mistä eri mieltä?\nMitkä ovat testin mukaan 20 vähiten sinulle sopivaa ammattia? Millaisia ajatuksia sinulla herää siitä, että testin mukaan nämä ovat vähiten sopivia?\nArvioi testin tulosta kokonaisuudessaan. Onko se mielestäsi osuva, yllättikö tulos, antoiko se uutta ajattelemisen aihetta? Minkä tyyppisiin ammatteihin voisit sopia – ja oletko samaa mieltä? Onko listausten ammateissa jotain yhteneväisyyttä? Nouseeko jokin tietty ala esiin vastauksista\nLaita "Omat tulokset" liitteeksi tähän tehtävään!\nMuista laittaa tunnukset myös tämän tehtävän raporttiin!\nPalauta 1. tehtävän raportti tänne joko liitetiedostona tai merkintänä.\nMuista tallentaa vastauksesi aika-ajoin, jos vastaat peda.net merkintänä.\na) Vertaa kolmea AVO-testin sinulle suosittelemaa ammattia ja kerro mitä kolmea vertailit. Miksi nämä kiinnostavat sinua?\nb) Valitse sitten testin pohjalta yksi ammatti. Hanki tietoa valitsemastasi ammatista osoitteesta www.ammattinetti.fi ja ainakin yhdestä muusta lähteestä. (Kerro lähde)\nSelvitä tyypilliset työpaikat, työtehtävät, työn sisältö, palkkaustaso ja vaatimukset. Arvioi soveltuvuuttasi ammattiin.\nPalauta 2. tehtävän raportti tänne joko liitetiedostona tai merkintänä.\n3. ARVOT JÄRJESTYKSEEN\nLÄHDE: Helsingin yliopiston urapalvelut\nOta itsellesi muutama tyhjä lappu ja kynä. Lue alla olevat väittämät ja kirjoita lapulle ne väittämät, jotka sinusta ensi kuulemalta vaikuttavat tärkeiltä. Kirjoita kullekin lapulla vain yksi väittämä.\nKun olet käynyt kaikki väittämät läpi, aseta aina kaksi kirjoittamaasi lappua rinnakkain ja mieti, jos sinulle olisi tarjolla kaksi työtä, jossa toisessa olisi enemmän toista ominaisuutta ja toisessa toista, kumman näistä työpaikoista valitsisit. Aseta tärkeämmäksi valitsemasi väittämä ylimmäksi. Ota vertailtavaksi uusi väittämälappu ja vertaa sitä edellisiin. Muodosta näille keskinäinen järjestys. Näin saat arvosi asettumaan järjestykseen.\nEsittele ja pohdi lopuksi väh. 200 sanan verran millaisia asioita pidät tärkeänä suhteessa työhön ja miksi ne ovat sinulle tärkeitä.\nPalauta 3. tehtävän raportti tänne joko liitetiedostona tai merkintänä.\nSelvitä millaisen koulutuksen kautta voisit päästä 2. tehtävässä tarkastelemaasi ammattiin. Jos väyliä on useita, riittää, että kerrot yhdestä koulutuksesta. Paras tapa tämän tiedon hakemiseen on opintopolku.\nKatso ensin tämä opastusvideo jotta osaat hakea tietoa opintopolussa\nSelvitä seuraavat asiat valitsemastasi koulutuksesta:\nLähin tai muuten sopivin tätä koulutusta tarjoava oppilaitos\nMiten opiskelijat valitaan kyseiseen koulutukseen? Mistä saa pisteitä?\nKuinka monta hakijaa oli edellisvuonna pääsykokeissa/kuinka monta valittiin? (tilastoja löydät opintopolusta valitsemalla etusivun yläosasta ammattikorkeakoulu/yliopisto --> ”miten opiskelijat valitaan” --> oikeassa laidassa ”yhteishaun tilastoja”\nAlin valintapistemäärä ja maksimipistemäärä viime vuonna (tietoa voi olla vaikea löytää, kokeile google.fi esim. hakusanoilla ”koulutuksen nimi” + ”pisterajat” – jos ei löydy, jätä väliin)\nLaske lähtöpisteesi (arvioi yo-tutkintosi arvosanat)\nArvioi omia mahdollisuuksiasi päästä tutkimallesi alalle. Miten voisit parantaa mahdollisuuksiasi päästä ko. koulutukseen?\nKirjaa myös muita olennaisia havaintojasi.\nPalauta 4. tehtävän raportti tänne joko liitetiedostona tai merkintänä.\n5. TYÖPAIKKAHAKEMUS JA CV\nValitse työvoimahallinnon työnhakusivuilta (www.mol.fi/paikat), oikotieltä (tyopaikat.oikotie.fi), monsterista (www.monster.fi), Jobillasta (www.jobilla.fi), lehtien työpaikkailmoituksista tms. yksi työpaikkahaku, jota haluaisit hakea sitten kun sinulla on tarvittava koulutus ja kokemus. (Kuvittele, että aikaa on kulunut 10-15 vuotta tästä päivästä)\nHae leikisti kyseistä työtä. Luo\nCV (ansioluettelo) tuota työhakua varten.\nOhjeita ja malleja hakemuksen ja CV:n tekemiseen löydät runsaasti esim. hakusanoilla ”CV malli” / ”työpaikkahakemus malli”. Voit tehdä CV:n myös esim. linkedin-palveluun tai muuhun verkko cv-palveluun, ja ottaa profiilistasi kuvan, jonka liität raporttiin. Nykyään video-CV:t ovat yleistymässä, joten voit tehdä sellaisenkin.\nLiitä hakemus ja CV vastaukseesi.\nTee nyt hyvät pohjat tuleville työhauillesi!\nPalauta 5. tehtävän raportti tänne joko liitetiedostona tai merkintänä.\n6. AMMATTIIN TUTUSTUMINEN\nTässä tehtävässä tarkoituksena on tutustua yhteen ammattiin, johon voisit kenties itsekin lähteä kouluttautumaan. Ammatti voi olla sellainen, joka nousi esiin 2. tehtävässä tai sitten sellainen, johon haluat tutustua. Olennaista on se, että siihen tutustuminen edistää sinun jatko-opintopohdintojasi.\nTutustuminen voi olla minimissään sitä, että sovit haastattelun jonkun ammattilaisen kanssa ja kyselet häneltä alempana olevia asioita, mutta parempi jos voisit work shadowing -periaatteella seurata ihmisten työpäivää/päiviä. Osan asioista saatat saada helposti selville jo etukäteen yrityksen verkkosivuilta tai muualta. Ihanteellista kuitenkin olisi, että voisit seurata päivän tai kahden ajan toimintaa työpaikalla. Jos tämä on mahdollista, niin pyri siihen!\nMieti siis ensin onko sinulla esim. tuttuja, jotka tekisivät kyseistä työtä tai jotka tietäisivät jonkun, joka tekee kyseistä työtä. Pyydä yhteystiedot ja sovi tutustumispäivästä tai haastattelusta. Jos tällaisia henkilöitä ei löydy, lähde etsimään verkosta tietoa eri yrityksistä tai tahoista, joissa näitä ihmisiä työskentelee. Ota yhteyttä ensin johonkin yleiseen numeroon ja esitä asiasi tyyliin ”Terve, täällä Matti Meikäläläinen, olen Valkealan lukion opiskelija ja olen tekemässä opinto-ohjauksen kurssiin liittyvää tehtävää, jossa pitäisi joko tutustua tai haastatella x ammatin edustajaa. Olisikohan teidän kautta ollut mahdollista tällaista henkilöä löytää tai tietäisittekö jonkun keneltä asiaa voisi kysyä”.\nJos sinulla on haasteita löytää sopivaa kohdetta tai on muita vaikeuksia tämän tehtävän kanssa, ole yhteydessä opoon: opohuone / puh. 02061 55490 / antti.sinisalo@kouvola.fi / wilma\nSelvitä työhön/työpaikkaan liittyen ainakin seuraavat asiat. Asiat voivat selvitä joko seuraamalla ja kyselemällä tai sitten haastattelun kautta. Laadi alla olevien aiheiden pohjalta itsellesi haastattelurunko, jossa kysymysten asettelu on sujuva. Et voi kysyä vain, että ”yleisesittely työpaikasta?”, vaan esim. ”Kertoisitko vähän yleisesti tästä työpaikasta?”. Haastattelurunkoa pystyt hyödyntämään myös tutustumispäivän aikana.\nHenkilökunnan kokonaismäärä ja sukupuolijakauma.\nKuvaile työpaikan eri työtehtäviä. Mitä ammattinimikkeitä työpaikalta löytyy?\nMinkälaista koulutusta työpaikan ammateissa tarvitaan? (esim. oppilaitos/tutkinto)\nMitä tietoja/taitoja työpaikan ammateissa tarvitaan? (esim. kielitaito, esiintymistaito jne.)\nMiten haastateltava päätyi omaan työhön? Miksi halusi työhön?\nMitkä ovat alan/työn hyvät ja huonot puolet?\nMistä kouluaineista on hyötyä tällä alalla?\nMitkä ovat alan työllisyysnäkymät?\nMillainen palkkaus alalla on?\nMikä ilahduttaa tai vaikeuttaa työntekijöiden arkea?\nMillaisia sääntöjä työpaikalla on?\nMuita tärkeitä asioita työhön liittyen?\nRaportin työhön tutustumisesta voit tehdä yhtenäisen tekstin muotoon tai kirjaamalla kunkin haastattelukysymyksen jälkeen selvitetyt asiat.\nPalauta 6. tehtävän raportti tänne joko liitetiedostona tai merkintänä.\n7. ALAN OPISKELIJAN HAASTATTELU\n4. tehtävässä tutustuit yhteen koulutukseen. Etsi nyt verkosta kyseistä alaa opiskelevien ihmisten haastatteluja ja selvitä miltä opiskelu kyseisellä alalla vaikuttaa opiskelijan näkökulmasta. Voit myös haastatella ihan oikeaa alan opiskelijaa, jos onnistut sellaisen jostakin löytämään.\nTehtyjä haastatteluja löydät esim. korkeakoulujen verkkosivuilta kyseisen opiskelulinjan omalta sivulta tai youtubesta tai muuten vain googlaamalla. Jos et puolen tunnin etsinnän jälkeen ole löytänyt opiskelijahaastattelua, ota opoon yhteyttä. Hyviä hakusanoja ovat esim. ”koulutuksen nimi” + ”haastattelu” / ”opiskelija” ”opiskelijatarina”.\nPyri selvittämään esim. seuraavanlaisia asioita:\nPääaineen, suuntautumisvaihtoehdon tai opinto-ohjelman valinta.\nOpetuksen määrä ja laatu.\nOmatoimisen työn määrä ja laatu.\nTentit ja tentteihin valmistautuminen.\nOpiskelijan tavanomainen opiskelutyöpäivä.\nOpiskelun karikot, mikä on ollut erityisen vaikeaa.\nMillaiset asiat ovat erityisesti innostaneet ja kannustaneet opiskelemaan.\nMahdolliset ura- tai jatko-opintosuunnitelmat.\nHaastateltavan käsitys oman alansa kehityksestä ja tulevaisuudennäkymistä.\nPalauta 7. tehtävän raportti tänne joko liitetiedostona tai merkintänä.\n8. MINUSTAKO YRITTÄJÄ?\nPohdi edellytyksiäsi yrittäjäksi tekemällä seuraavat - osittain kieliposkella tehdyt - yrittäjyystestit:\nTarkastele ja vertaile testien tuloksia. Mikä on yhtenevää ja mikä poikkeavaa? Mitä testien pohjalta voi päätellä yrittäjäksi soveltumisestasi? Millaisen yrityksen voisit kenties perustaa?\nLiitä testien tulokset osaksi vastaustasi tehtävään.\nPalauta 8. tehtävän raportti tänne joko liitetiedostona tai merkintänä.\n9. TULEVAISUUDEN TYÖELÄMÄ\nValitse alla olevista lähteistä kaksi ja pohdi miltä tulevaisuuden työelämä näyttää ja miten se vaikuttaa sinuun.\nPalauta 9. tehtävän raportti tänne joko liitetiedostona tai merkintänä.\n10. ESSEE: MINÄ JA TULEVA AMMATTINI\nTässä tehtävässä voit hyödyntää aiemmissa tehtävissä esille nousseita asioita ja jäsentää niitä kokonaisuudeksi.\nPohdi esseessäsi tällä hetkellä mielessäsi olevaa ammattia tai ammattialaa monipuolisesti. Arvioi sen asettamia haasteita, mahdollisuuksia ja vaatimuksia. Kirjoita rohkeasti omista ajatuksistasi ja pohdi omaa soveltuvuuttasi alalle. Käsittele ainakin seuraavia kysymyksiä:\nMillä tavalla pystyisit työssä toteuttamaan itseäsi ja tavoitteistasi?\nMiten pääset käyttämään omia lahjojasi ja taipumuksiasi?\nMitkä asiat työssä voisivat muodostua sinulle haasteiksi? Onko siinä sellaista, joka saattaa olla liian vaikeaa?\nMiten suhtaudut valtaan ja vastuuseen? Kuinka paljon haluat niitä itsellesi?\nHaluatko tehdä työtä, jonka tiedät varmasti osaavasi vai nautitko haasteista ja vaihtuvista tilanteista?\nHaluatko nähdä konkreettisesti työsi tulokset? Miten ne näkyvät työssäsi? Vai riittääkö sinulle tieto siitä, että työsi on tärkeää, vaikka tulokset näkyvät ehkä vasta vuosien kuluttua?\nMiten työ sopii yhteen oman arvomaailmasi kanssa? Mitä sinulle merkitsevät työhön liittyvät arvostus, asema, palkka, auttaminen, viihtyminen, yhteistyö, palvelu, eteneminen, kilpailu, itsenäisyys tai vaikuttaminen? Mitkä muut asiat mahdollisesti ovat sinulle tärkeitä?\nPalauta 10. tehtävän raportti tänne joko liitetiedostona tai merkintänä.


Hitaita sisätöitä | Rakennusprojekti Glasshill\n← Sananen raksablogeista\nUlkokuorta kuntoon →\nRakentaminen etenee sysäyksittäin. Välillä aikaan saadaan jälkeä nopeasti, mutta työ voi haastavaa tai ainakin ammattitaitoa vaativaa. Sitten on niitä työvaiheita, jotka vievät aikaa, mutta ovat kohtuullisen yksinkertaisia toteuttaa. Tähän jälkimmäiseen kategoriaan menee seinien eristäminen, koolaukset ja levytykset. Viime viikolla tapahtui paljon B-talon puolella, kun perhepiirin talkooporukka oli taas hommissa. Allekirjoittanut tulee vain dokumentoinnin kanssa taas jälkijunassa.\nEka villat seiniin ja höyrysulut paikoilleen. Terawatt kävi vetämässä sähkötkin oikeaan väliin. Tuo höyrynsulkujen teippaamiseen käytettävä sitkoteippi on sitten muuten oikeasti nimensä mukaista tavaraa..\nSeuraavaksi päälle vielä villakerrokset ja koolaukset cyproc-levyjen kiinnittämistä varten . Todettiin, että on oikeasti helpompaa laittaa yksi levy kerrallaan niine rimoineen paikoilleen kuin lähteä laskemaan rimojen paikat ennakkoon, noissa seinissä kun noita poikkeamia riittää.\nKatossa vilahtaa muuten tässä kuvassa myös IV-putket, jotka on nekin laitettu paikoilleen.\nSisäseinien ohella on käyty myös katon kimppuun. Sisäkattojen kiinnittäminen vaatii omat koolauksensa ja höyrynsulut niiden ylle. Katossa käytetään puhallusvillaa, joka helpottaa tuota villoitusvaihdetta. Kaikki tämä tuntuu mahtuvan muutamaan lauseeseen, mutta itse työhön menee huisisti aikaa. Sisäseinä- ja kattotalkoista vielä isot kiitokset Aimolle, Jormalle, Tapsalle ja Ilkalle!\nKosteiden tilojen seinien muurausta on tehty tällä viikolla, pitääkin käydä napsimassa siitä kuvia. Sitä alustettiin kantamalla muutama sylillinen harkkoja tuolta tienvarresta (Kiitos Ossi ja Antti!).\nNaapurin puolella oli edellisellä käyntikerrallani huonejaot jo näkyvissä. Hui kuinka pieneltä suihkutila tuntuukaan nyt, kun siellä seisoo sisällä. Taitaa allekirjoittaneen haaveet suihkujen väliin muurattavasta hyllystä olla osastoa kuopattavaa kamaa.\nKategoria(t): Käytännön asiat, Rakentaminen, Seinät, Sisätyöt Avainsana(t): katto, Pohja, runko, talkoot. Lisää kestolinkki kirjanmerkkeihisi.